Sambutan Ramadan Raya Lebih Meriah Dengan 6 Highlights Ini di Sunway Putra Mall

Untuk Mama yang masih mencari persiapan untuk raya, anda harus ke Sunway Putra Mall! Saya kagum melihat keindahan dan kecantikan ruang Main Concourse Sunway Putra Mall yang telah dihias indah dengan bunga-bunga Orkid. Bunga Orkid membawa maksud cinta, kecantikan dan kemaafan, sesuai dengan suasana Hari Raya Aidilfitri yang bakal menjelma tak lama lagi.
Yang paling menarik perhatian saya dan ahli keluarga semestinya pemandangan landskap hijau bersama kolah air, aroma bunga-bunga yang menyegarkan, serta bunyi kicauan burung yang menenangkan. Baru beberapa hari berpuasa, namun suasana di Sunway Putra Mall buatkan anda berasa bagaikan sudah berada di kampung!
3 Mei – 16 Jun 2019 di Main Concourse Sunway Putra Mall
Bertemakan ‘Bunga-bunga Raya’, Sunway Putra Mall turut menyediakan photobooth khas untuk orang ramai bergambar sebanyak mana yang diinginkan. Saya cadangkan Mama datang membeli-belah persiapan raya di Sunway Putra Mall kerana 6 highlight yang best ini menanti anda hingga 16 Jun 2019!
#1 Bergaya Bersama Pereka Fesyen Tempatan

Beraya dengan koleksi pakaian raya eksklusif daripada pereka fesyen tempatan seperti Tom Abang Saufi, VARIANTE, Salikin Sidek, PETRA, EMEL dan Natasha Ameer! Pakaian yang dipamerkan sangat cantik, berkualiti tinggi dan dijual pada harga yang amat berpatutan! Rambang mata dibuatnya!
Designer Showcase10 am – 10 pm; 3 Mei – 16 Jun 2019 Ground Floor, Main Concourse
Selain itu, jangan lepaskan peluang untuk menonton acara Pertunjukan Fesyen oleh pereka fesyen tempatan yang memaparkan koleksi tradisional raya yang sentiasa dekat di hati.
Aidilfitri Market10 am – 10 pm; 7 Mei – 2 Jun 2019Ground Floor, East Wing
Bukan itu sahaja, fesyen pakaian oleh jenama terkenal seperti Rumah Kebaya Bangsar, Abas & Sal Batik, dan lain-lain pun ada di East Wing, Aras Ground Floor. Anda juga boleh menambah koleksi pakaian daripada Bohari, Uniqlo, MAX Fashion, Brands Outlet, Monki, Padini, Dressing Paula dan banyak lagi dengan harga promosi yang menarik!

#2 Kraftangan Klasik Sentiasa di Hati
Bazar Kraftangan10 am – 10 pm; 8 Mei – 2 Jun 2019Aras 2, East Wing
Untuk dekorasi rumah sempena Raya nanti, saya dapatkan beberapa barang tradisional yang comel dan menarik seperti batik buatan tangan di Bazar Kraftangan. Anda juga boleh dapatkan cenderamata, pelbagai pilihan kuih raya dan banyak lagi barangan hiasan yang sangat menarik dan comel-comel belaka! Mohon kuat iman ya Mama bila berada di bazar ni.
Bengkel Seni & Kraftangan3-4pm; 4 Mei – 16 Jun 2019 (Sabtu, Ahad & Cuti Umum)Ground Floor, Main Concourse
Dalam pada pada sibuk membeli-belah, kami juga luangkan masa bersama anak-anak dengan menyertai Bengkel Seni & Kraftangan. Anak-anak berpeluang belajar membuat barang kemas, mempelajari seni Batik, seni menenun kain, dan juga membuat kraftangan menggunakan rotan. Seronok lihat anak-anak mengenali budaya Tradisional Melayu yang semakin dilupakan.

#3 Masa untuk Manjakan Diri
Beauty Corner10 am – 10 pm | 7 Mei – 2 Jun 2019Ground Floor, West Wing
Bersempena musim perayaan ini, Sunway Putra Mall juga menyediakan booth Syed Dewa dan NR Cosmetics tau! Siap ada promosi yang best lagi di Beauty Corner, aras Ground Floor.
Beauty Makeover Workshops5:30pm – 6:00pm | 5, 20, 25 Mei & 1 Jun 2019Ground Floor, Main Concourse
Hampir tewas juga apabila diberitahu mengenai promosi di M.A.C Cosmetics, Inglot, The Face Shop & Tony Moly! Selain promosi menarik di jenama-jenama terkenal ini, anda juga berpeluang untuk menyertai Bengkel Beauty Makeover yang dikendalikan oleh jurusolek berpengalaman. Make-up raya nanti pasti nampak lebih cantik dan flawless!
#4 Serlahkan Kreativiti
Kempen Bunga-bunga Raya juga membawakan Kelas Gubahan Bunga khas untuk mereka yang ingin belajar teknik menggubah bunga pasu yang cantik. Lagi pulak, kelas ini percuma untuk sesiapa yang berminat! Ia akan diadakan pada setiap hujung minggu bermula 18 Mei hingga 16 Jun nanti!
Flower Arrangement Workshop4:30pm – 5:00pm | 25 & 26 Mei, 1& 2 Jun 2019Ground Floor, Main Concourse

#5 Iftar Bersama Lebih Bermakna
Untuk berbuka puasa pula, promosi ‘Let’s Eat & Jom Iftar’ di Selera Street menarik perhatian kami sekeluarga. Restoran-restoran di Selera Street seperti Kaw Kaw Burger, Simply Chicken, Subway, Sarawak Bowl, Kebab King dan banyak lagi, menawarkan set promosi sempena Ramadan pada harga RM10 SAHAJA!
Let’s Eat & Jom Iftar12-3pm (Let’s Eat) & 7-10pm (Jom Iftar) | 6 Mei – 4 Jun 2019Aras 4, Selera Street
Promosi ini bermula pada jam 12 tengah hari hingga 3 pm dan untuk umat Islam yang berpuasa, pada jam 7-10 malam setiap hari. Pilih je restoran mana Mama suka dan nikmati set promosi yang lazat dan murah! Kalau nak tahu lebih lanjut,

Tambahan lagi, pelbagai outlet F&B di Sunway Putra Mall turut menawarkan pelbagai pilihan bufet dan set berbuka pada harga yang istimewa! Antaranya ialah Sepiring, Onde-onde, Pak Jen Gulai Panas Langkawi, Dolly Dim Sum, Absolute Thai, Narenj, dan banyak lagi.
#6 Tebus Hadiah Saguhati Istimewa

Hasil membeli-belah baju dan keperluan Raya di mall ini memberi peluang pada saya untuk menebus satu set Hidangan Kuih Raya dan satu Paket Sampul Duit Raya eksklusif daripada Sunway Putra Mall. Anda hanya perlu berbelanja lebih RM250 dalam 2 resit (RM150 untuk pemegang kad kredit HSBC & ahli Sunway PALS), untuk menebus satu Paket Sampul Duit Raya eksklusif daripada Sunway Putra Mall.
Sekiranya anda berbelanja hingga RM400 (RM300 untuk pemegang kad kredit HSBC & ahli Sunway PALS) dalam 3 resit, anda berpeluang untuk mendapatkan set Hidangan Kuih Raya atau satu pasu Orkid. Bestkan!

Mesra Keluarga & Kanak-kanak
Stroller, wheelchair, kit pertolongan cemas dan lain-lain
Apa yang bestnya membeli-belah di Sunway Putra Mall ini adalah kemudahan dan servis yang disediakan sangat sesuai untuk seisi keluarga, terutamanya yang beranak kecil. Sekiranya Mama terlupa membawa stroller, anda boleh *meminjam stroller yang disediakan khas untuk bayi dan kanak-kanak dibawah umur 2 tahun atau berat di bawah 15kg. Wristband keselamatan untuk kanak-kanak, wheelchair dan kit pertolongan cemas untuk mereka yang memerlukan juga boleh didapati di Kaunter Concierge, Ground Floor.
*Tertakluk pada terma & syarat.
Bilik Bayi @ LG, G, Aras 1, Aras 3 dan Aras 4
Bilik bayi yang dilengkapi dengan dispenser air Cuckoo, ruang untuk menyusu dan menukar lampin, serta sabun dan sanitizer daripada Pigeon, turut disediakan di LG, G, Aras 1, Aras 3 dan Aras 4. Menyusu dan menukar lampin bayi menjadi lebih mudah dan sangat selesa dengan kelengkapan yang disediakan di setiap bilik bayi ini!
Sumber: The Classic Millenial
Sumber: The Classic Millenial
Surau baru di Aras 5
Memahami kepentingan dan keperluan umat Islam, mall ini juga telah menyediakan sebuah lagi surau di Aras 5. Surau baru ini lebih besar, selesa, dan cantik! Lengkap dengan keperluan untuk solat, surau ini turut dihias indah dengan bunyi-bunyian dan cahaya lampu yang menenangkan. Yang paling istimewa, anda dapat menikmati pemandangan bandaraya Kuala Lumpur daripada surau ini! Pemandangan yang cantik dan dekorasi surau yang tenang membuatkan kita rasa lebih khusyuk untuk beribadah.

Sertai pelbagai aktiviti menarik di atas hanya di Sunway Putra Mall sepanjang Ramadan hingga 16 Jun ini. Jangan lupa untuk bergambar di ruang Bunga-bunga Raya Sunway Putra Mall, dan kongsikan di Instagram dengan hashtag #BungaBungaRaya, #SunwayPutraMall dan #RayaDiBandar!
Untuk maklumat lanjut, layari:
Website: Bunga-bunga Raya di Sunway Putra Mall
Facebook: @sunwayputramall
Instagram: @SunwayPutraMall


Kenali Najis Anak Supaya Mama Peka Akan Tahap Kesihatan Anak

Mama Siti selalu
dapat soalan dari mama-mama berkenaan warna dan rupa najis anak sama
ada ia normal atau tak. Terutamanya bagi mereka yang pertama kali
menjadi mama. Pasti panik bila tengok najis anak tiba-tiba berubah
wajahkan? Jom kita kenali najis anak-anak supaya mama tahu tahap
kesihatan anak.
Jenis-jenis najis anak yang perlu mama tahu:

1) Najis Anak Sembelit  •Jarang sebenarnya bayi membuang najis yang berbentuk keras. Kalau tengok dekat sini adalah kesan sebab sembelit di mana ada darah pada najis  •Kalau anak sembelit biasanya akan suggest brown rice sebab kandungan fiber tinggi so najis lebih lawas

2) Najis Anak Bermukus  •Biasa terjadi 4 keadaan *Anak allergy pada makanan *Anak ada selsema atau batuk berkahak *Anak banyak menjejes air liur *Anak ada jangkitan kuman dalam perut  •Kalau jumpa lendir tapi anak tak sakit,kena check apa yang anak makan sebelum tu. Kalau berterusan berlendir sampai 3hari check la maybe ada jangkitan dalam perut.

3) Awas: Najis Anak Hitam  •Selain daripada waktu awal kelahiran dan makan zat besi tambahan (iron supplement), najis bayi tidak boleh hitam.  •Kalau hitam mungkin ada berlaku pendarahan dalam sistem pencernaan dan perlu rawatan segera

4) Najis Anak Mula Makan  •Najis bayi mula makan kalau perasan warna pun dah bertukar kepada lebih coklat. Najis lebih pekat dan baunya lebih mengancam.  •Kadang-kadang boleh perasan ada makanan tak habis cerna. Awal-awal memang normal ,lagi-lagi kalau baby tak dapat nak kunyah habis atau makan banyak sangat.  •Tapi kalau berterusan sampai umur 7-8bulan masih ada makanan tak cerna,kena check,takut nutrient tak sampai.

5) Najis Anak Mula Makan  •Najis bayi mula makan kalau perasan warna pun dah bertukar kepada lebih coklat. Najis lebih pekat dan baunya lebih mengancam.  •Kadang-kadang boleh perasan ada makanan tak habis cerna. Awal-awal memang normal ,lagi-lagi kalau baby tak dapat nak kunyah habis atau makan banyak sangat.  •Tapi kalau berterusan sampai umur 7-8bulan masih ada makanan tak cerna,kena check,takut nutrient tak sampai.

6) Najis Anak Menyusu Susu Formula  •Kalau susu formula di berikan najis akan lebih berisi dari susu ibu. Boleh perasan macam ada biji-biji pada najis anak. Bau dia memang kuat berbanding najis anak yang susu badan sahaja.  •Najis ni normal

7) Najis Anak Menyusu Badan  •Biasa ni warna najis bayi yang menyusu badan. Warna kuning-kuning dan cair macam cirit birit. Tapi anak ok je dan memang najis anak yang breastfeed akan biasa elok lembut dan tidak sembelit  •Tapi kalau masa breastfeed najis bertukar warna hijau macam seaweed tu,maksudnye anak kurang hindmilk. So bagi anak susu dalam 1 breast lama sikit ya

8) Najis Anak Menyusu Badan  •Biasa ni warna najis bayi yang menyusu badan. Warna kuning-kuning dan cair macam cirit birit. Tapi anak ok je dan memang najis anak yang breastfeed akan biasa elok lembut dan tidak sembelit  •Tapi kalau masa breastfeed najis bertukar warna hijau macam seaweed tu,maksudnye anak kurang hindmilk. So bagi anak susu dalam 1 breast lama sikit ya.

9)Transitional poop  •Ni pertukaran najis yang kita akan tengok dari hari kedua sampai hari ke empat anak dilahirkan. Najis bertukar perlahan-perlahan jadi najis yang lain.

10) Ni najis bayi yang baru lahir di panggil meconium. Meconium ni terdiri daripada air ketuban,sel-sel mati dan segala bahan yang anak makan masa dalam perut. Tak berbau tapi kene cek kerap untuk tukar pampers. Dalam 2-4hari kelahiran najis ni akan hilang

11) Diarrhea atau cirit birit. Nampak banyak air dari formed stool. Kadang ada terkeluar dari lampin macam baby ni.Diarrhea ni kene cepat treat takut dehydration. Banyakkan air,banyakkan nasi dan pisang. Kalau tak ok cepat2 dapatkan rawatan hospital

Sumber : Dhia Raihana Aryan
BACA JUGA : KETAHUI JENIS WARNA AIR KENCING & NAJIS BAYI BARU LAHIR ANDA. MAMA & PAPA JANGAN PANIK!
Pesan Mama Siti
Semoga perkongsian ini membantu mama untuk lebih tahu jenis najis
anak terutamanya bagi mereka yang baru jadi mama. Jangan cepat panik
bila tengok najis anak berubah ye. Kenal pastu dulu penyebabnya.


Bahaya Anak Sering Terdedah Kepada Gajet. Ini Kesannya Pada Anak!

Di zaman ini, anak-anak dah didedahkan dengan penggunaan gajet canggih tanpa kawalan. Terutamanya handphone, tab. Bagi mama/papa, asalkan anak-anak diam dan tak meragam. Tapi sedarkah mama jika anak sering terdedah dengan gajet akan memberi kesan kepada mata anak-anak?
Mama Siti yakin
pasti ada mama/papa sedar akan kesan ini tapi disebabkan tiada
pilihan lain untuk membuatkan anak diam. Jika itu pilihan ‘terbaik’
yang mama papa ada, maka pantaulah anak-anak semasa mereka
menggunakan gajet. Terhadkan masa penggunaan gajet. Bukan biarkan
saja tanpa kawalan.

Kesan Penggunaan
Gajet Ke Atas Mata Kanak-kanak
#Mata kering
Kedudukan mata
kanak-kanak semasa menggunakan alat peranti yang tidak sesuai akan
menyebabkan masalah mata kering, mata penat dan kesakitan di bahu dan
leher.
#Penglihatan
kabur
Penurunan tahap
penglihatan yang teruk, akan menyebabkan sakit kepala dan penglihatan
berganda.
#Peningkatan
Myopia (rabun jauh)
Penggunaan gajet
juga akan menyebabkan regangan bebola mata turut berlaku apabila
proses akomodasi berlaku pada masa yang sama.
#Kerosakan saraf
mata akibat pendedahan terhadap cahaya biru dari skrin paparan gajet
Jika sinar UV
ditapis oleh kornea dan kanta kristalin dalam mata cahaya biru
berupaya menembusi sehingga ke peringkat saraf mata.
Jadi sanggupkah mama
melihat anak mama yang masih kecil mengalami masalah mata dan kena
pakai cermin mata diawal usia begini? Kalau tak sanggup bertindaklah
sebelum terlambat. Semoga tips ini dapat membantu mama/papa!
Tips Elak Anak
Dari Ketagih Bermain Gajet’

1. Hadkan penggunaan gajet. Pastikan tak lebih dari 30 minit setiap
kali penggunaan dan total tak tak melebihi had masa yang disarankan
mengikut umur.
 – bawah 2 tahun : NONE
 – 2-5 tahun : tidak melebihi SATU JAM pada setiap hari
 – 5-18 tahun: tidak melebihi DUA JAM pada setiap hari.
2. Buat jadual bila
boleh gunakan gajet.

3. Rancang aktiviti menarik dan menyeronokkan untuk anak-anak untuk hilangkan kebosanan mereka dengan aktiviti yang berfaedah. AJAK ANAK BERBORAK, KURANGKAN PENGGUNAAN GAJET
4. Kena ada ‘tech
free time’ pada masa tertentu seperti masa makan malam, masa buat
kerja rumah dan masa nak tidur.
5. Mama papa juga
boleh buat ‘tech-free zone’ iaitu kawasan larangan untuk
menggunakan gajet
6. Bagi contoh yang
baik pada anak-anak. Larang anak main gajet tapi mama papa sendiri
handphone tak lepas dari tangan.
7. Jangan guna gajet
sebagai babysitter. Terutama bila kat restoran, dalam kereta dan bila
mama papa sibuk dengan kerja lain.
8. Pastikan mama
papa rahsiakan password handphone atau tab daripada anak-anak.
9. Kawal akses anak
dengan gunakan bersama-sama. Ambil masa ni untuk berborak dengan anak
tentang sesuatu topik.

10. Sebagai mama
papa, anda kena berhak dan kena tegas dengan anak-anak. Jangan
terlalu manjakan anak dan ikutkan saja kemahuannya untuk bermain
gajet.

Sumber : KEMENTERIAN
KESIHATAN MALAYSIA
Pesan Mama Siti :
Apa pun pokok
pangkalnya berbalik kepada mama/ papa sendiri. Kalau mama/ papa
sendiri tunjuk contoh yang tak bagus itulah yang anak nak buat juga.
Bila tak dapat apa yang diinginkan mulalah mengamuk, meragam. Semoga
perkongsian ini sedikit sebanyak dapat buka mata mama/papa dan pantau
serta kawallah penggunaan gajet terhadap anak-anak sebelum menyesal
dikemudian hari.


Jangan biarkan anak tak cukup tidur. Bahaya untuk perkembangannya!

Kanak-kanak bila tak
cukup tidur dia akan meragam je. Sampai mama pun naik pening kan?
Tapi itulah hakikatnya. Tidur main peranan penting untuk perkembangan
otak kanak-kanak. Cukup tidur, maka tumbesarannya pun berkembang
dengan baik.
Mama sendiri boleh
nampak dari cara dan mood anak mama kalau anak cukup tidur atau tak.
Bila tak cukup tidur mulalah pelbagai drama. Meragam, melalak,
menangis, menjerit dan sebagainya. Jadi sebagai ibu bapa kena peka
dengan anak kita nak.

5 Tanda Anak Kita Tak Cukup Tidur
1. Keletihan letih sepanjang hari
Tak cukup tidur ni bukan je boleh sebabkan ‘Physical Fatigue’ tapi boleh juga sampai menyebabkan ‘Mental Fatigue’. Kalau anak anak selalu mengadu ‘penat la Mama’ atau susah nak fokus buat sesuatu kerja, cuba periksa anak kita tu cukup tak jam tidurnya.

2. Sangat susah bangun pagi
Yang ni paling menyebabkan drama pagi antara mak ayah dan anak. Mak ayah nak kejar punch card tapi mata anak pulak macam kena gam. Kadangkala tu tengah mandi pun dia boleh tidur kan? Kalau jam tidurnya cukup, percayalah cakap saya anak kita akan bangun sendiri dengan penuh senyuman! Cuba periksa apa anak kita buat sebelum tidur. Entah entah dia termenung tak boleh tidur sebab ‘blue-light effect’ daripada TV dan gajet kot!
 3. Selalu menguap di siang hari
Tu maknanya samada anak kita keletihan ataupun anak kita punya tidur malam tu tak berkualiti ( poor quality sleep ).   Tapi kalau melebih lebih sangat menguapnya boleh je pergi periksa ke doktor. Ada banyak je penyakit ( medical conditions ) yang menyebabkan anak kita menguap melampau ni.
4. Selalu meragam tanpa sebab
Seperti yang saya pernah bagitahu sebelum ni, tidur ni adalah keperluan fisiologi paling asas dan terpenting bagi anak. Setara dengan keperluan makan dan minum!   Jadi, gunalah teknik penenang apa pun, kalau anak tak cukup tidur ni memang akan meragam. Badan dah mintak rehat, tak boleh buat apa dah.

5. Anak selalu jatuh sakit
Tidur yang tak berkualiti dan juga kurangnya tidur pada anak boleh membuatkan fungsi sistem imun anak kita tak bekerja dengan baik.  Jadi, kalau ada anak yang selalu jatuh sakit cuba tengok tengok juga kualiti tidur anak kita. Jangan jangan anak kita duk berjaga sepanjang malam masa kita tengah lena tidur atau waktu tidur anak tu tak tetap sampai jam biologi anak kita jadi pening dan terganggu!   p/s : Cuba periksa anak kita semua pagi besok. Ada tak tanda tanda ni semua? Tolong ajarkan juga ilmu ni pada pasangan kita juga. Mereka juga patut tahu tentang info penting ni.
Sumber : Taufiq Razif
BACA JUGA : KENAPA ANAK SAYA SUKA MEMBERONTAK? JOM KETAHUI PUNCANYA!
Pesan
Mama Siti
Kalau
bukan kita yang beri tumpuan pada anak sendiri siapa lagi kan?
Sebagai mama papa kita kena pekalah dengan kemahuan anak. Ni bila
anak duk merengek ada juga mama/papa buat dek je. Mama
Siti faham mama/papa lebih kenal perangai anak masing-masing tapi tak
salahkan kalau take note dengan tanda-tanda ni. Bila anak cukup tidur
mama/papa pun tak perlu nak hadap ‘drama’ anak-anak tau!


Jangan Suap Anak Makanan Kisar Guna Botol Susu Kerana Berisiko Maut

Pasti
ramai mama yang tahu bagi anak makan makanan kisar guna botol memang
tak sesuai dan mengundang bahaya. Tapi masih ada yang buat. Senang
katanya tak perlu nak suap-suap guna sudu. Tapi kalau anak tersedak
dan sesuatu yang buruk terjadi nak salahkan siapa ya? Jom
kita baca kisah yang dikongsi oleh Bel
Nawhen
sebagai
peringatan kepada mama semua.

Diberi makanan
kisar dalam botol, puting siap dipotong

Semalam,
saya baca posting yang mana anak berusia 6 bulan (dari posting
terkini beliau) diberi makanan yang dikisar di dalam botol (puting
siap di potong).
Ada juga komen mengatakan pemberian melalui sudu ada risiko pembiakan kuman sedangkan puting botol susu merupakan tempat pembiakan kuman berkali ganda terutama apabila tidak dibersihkan/dinyahkumankan (sterile) dengan sempurna.
Jangan jadi ibu bongkak apabila ditegur.
Risiko tersedak,
sukar bernafas
Pemberian makanan melalui botol begini ada risiko anak boleh tersedak makanan sebab tak boleh mengawal jumlah aliran keluar makanan itu (usia 6 bulan baru nak kenal makanan bukan?). Kalau dah sekat salur pernafasan, boleh sebabkan anak sukar bernafas. Dalam 4 minit jika oksigen tak masuk dalam otak boleh sebabkan brain hypoxia dan brain death. Masuk paru-paru pun ceritanya sama juga.
‘Ini kalau emergency!’  Kita sebagai ibu, selalu ada beg khas, dalam kereta pun pasti sudah ada extra botol, extra pampers, takkan extra sudu untuk anak tak boleh disediakan?

Bukan setakat
mahu anak tidur
Ada sebab KKM mengeluarkan garis panduan pemberian makanan pada usia sekian sekian supaya sensori dan perkembangan si anak boleh dimulakan sedikit demi sedikit bermula dari deria rasa, mengunyah, menelan dan mengaktifkan sistem penghadaman dalam menerima solid food. Bonding antara ibu dan anak juga boleh diperoleh dengan cara ibu menyuap makanan kepada anak.
Pemberian makanan bukan setakat mahu anak tidur lena atau kekenyangan tetapi memberikan nutrisi berkhasiat untuk perkembangan bayi bersesuaian dengan usia bayi yang semakin aktif.
Makanan pelengkap akan membekalkan satu pertiga (32%) daripada tenaga yang diperlukan oleh bayi bila bayi mencapai usia 6bulan-8bulan dan meningkat ke 44% apabila berusia 9bulan ke 12 bulan (hampir separuh) kemudian terus meningkat lebih dari 60% apabila bayi berusia lebih setahun.
‘Bapa
saya beri adik beradik makan begini, elok je dia membesar hingga
boleh ke luar negara’

Tuan puan, didikan ibu bapa lah yang membuatkan si anak berjaya hingga ke menara gading termasuk usaha si anak itu sendiri. Pemberian makanan berkhasiat membantu dalam perkembangan otak bayi dan pengenalan kepada beberapa elemen dan stimulasi terhadap ransangan tertentu juga membantu dalam perkembangan otak bayi.
Tidak ada mana-mana ibu bapa mahukan anak-anaknya tidak cemerlang malahan doa ibu bapa mengiring kejayaan si anak.
Kita tidak benarkan perkongsian yang memudaratkan bukan kerana cemburu posting yang semakin tular, apetah lagi mendoakan anak puan lembab ataupun apa, tetapi kita bimbang jika ada ibu-ibu yang terikut dan memberi mudarat kepada anaknya kelak.

Tanda bayi dah
boleh mula makan
 Boleh duduk tanpa sokongan atau sedikit sokongan dan boleh mengawal kepalanya. Cepat lapar atau meminta susu lebih kerap selepas diberi susu. Mampu mengawal lidah dengan baik. Mula mengunyah atau menggerakkan mulut sepeti mengunyah. Gemar memasukkan benda kedalam mulut. Menunjukkan minat kepada makanan atau yang anda makan atau cuba merampas makanan dan membuka mulutnya.

**
Diingatkan sekali lagi, perkenalkan makanan pelengkap apabila bayi
berusia 6BULAN, bukannya sebelum itu.

Kekerapan
pemberian makanan pelengkap.

6-8
bulan = Makanan 2-3kali sehari. Susu ibu 5-6 kali. Tidak perlu SNEK.
Boleh beri jika bayi boleh terima.
9-11bulan = Makanan utama
3-4kali sehari. Susu ibu ikut permintaan. Snek 1-2 kali.
1-2
tahun = Makanan utama 4-5kali sehari. Susu ibu ikut permintaan. Snek
1-2 kali.

**
Snek berkhasiat bermaksud buah-buahan seperti pisang/betik/biskut
mengikut umur dan pertumbuhan gigi. Bukannya jajan.

Sumber
: Bel
Nawhen

 BACA JUGA : PERSEDIAAN SEBELUM INTRO SI MANJA SOLID FOOD. INI PERALATAN YANG KENA ADA

Pesan Mama Siti
Sebagai mama, jangan fikir senang kita je. Fikir juga keselamatan anak. Kita rasa senang suap anak makanan kisar guna botol tapi kita lupa bahaya yang menanti anak kita bila-bila masa je. Kalau emergency sekalipun bukan berat sangat nak bawa sudu anak tu. Jangan disebabkan rasa malas tu mama yang menyesal nanti ye.


Kedudukan Bayi Melintang? Doktor Pakar O&G Jelaskan ‘Transverse Lie’

Semua bakal ibu nak bersalin secara normal tapi tak semua yang dapat merasa. Kedudukan bayi ketika nak bersalin juga perlu dalam posisi yang normal untuk memudahkan proses melahirkan supaya tak berlaku sebarang komplikasi. Tapi lain pula situasinya sekiranya bayi dalam kandungan mama berada dalam keadaan melintang. Untuk tahu lebih lanjut lagi, jom kita lihat penjelasan dari doktor pakar O&G ini tentang posisi bayi dalam keadaan melintang yang dikenali sebagai ‘Transverse Lie’ ini.

Bayi dalam
kandungan berkedudukan melintang
Seorang
wanita hamil 38 minggu pergi ke hospital swasta. Dia telah
dimaklumkan oleh hospital kerajaan bahawa dia perlu melalui kelahiran
secara pembedahan, kerana bayi dalam kandungannya berkedudukan
melintang. Wanita tersebut tidak bersetuju, dan `lari’ ke hospital
swasta dengan harapan doktor swasta akan membenarkan dia bersalin
secara normal. Malangnya untuk wanita tersebut, doktor di hospital
swasta juga menyarankan bersalin secara pembedahan. Hanya itu cara
untuk mempastikan keselamatan ibu dan bayi, ujar doktor tersebut.

Tangan bayi dah
terjulur keluar!
Wanita itu masih enggan menerima hakikat pembedahan. Dia pulang ke rumah. Dua minggu kemudian, dia muncul di labour room hospital swasta, mengadu mengalami kontraksi dan air ketubannya telah pecah. Doktor memeriksa dirinya dan mendapati kedudukan bayi masih melintang, pintu rahimnya telah buka sebesar 6cm, dan tangan bayi telah terjulur keluar menerusi pintu rahim. Emergency!!!! Hand prolapse!!!!! Nasib baik tali pusat tidak terjulur keluar!
Wanita itu dibawa segera ke dewan bedah untuk pembedahan caesarean. Doktor bius memberi suntikan bius `spinal’ dan pembedahan dimulakan. Potongan dikulit dilakukan di bahagian bawah abdomen. Potongan di rahim juga dibuat di bahagian bawah rahim (low transverse incision). Potongan-potongan begini adalah kebiasaan untuk pembedahan caesarean.

 Doktor sukar nak keluarkan bayi
Akan tetapi, disebabkan wanita itu sudah mengalami kontraksi kuat (yang menghimpit dan `mencengkam’ bayi), air ketuban sudah pun pecah, dan kedudukan bayi yang melintang, doktor mengalami kesukaran untuk mengeluarkan bayi daripada potongan transverse di rahim. Kaki bayi sudah ada dalam genggaman doktor. Tetapi walaupun di tarik, kaki sebelah lagi dan badan bayi tidak turun dek cengkaman kontraksi rahim. Kalau ditarik lebih kuat, nanti kaki patah pula. Doktor O&G meminta bantuan daripada doktor bius, `Boleh tak awak beri patient ubat untuk kurangkan kontraksi, supaya lebih mudah untuk saya keluarkan bayi?’ Doktor bius menjawab, `Tak boleh doktor. Kalau nak, saya terpaksa bagi patient bius penuh terdahulu. Tetapi patient ni baru sahaja makan 2 keping roti canai (🤦🏼♀) sebelum datang hospital. Nanti dia mati tersedak kalau saya bagi dia bius penuh.’
Doktor O&G tiada pilihan lain. Dia melakukan potongan tambahan pada rahim wanita itu, untuk membesarkan ruang supaya bayi boleh ditarik keluar. Potongan tambahan ini diistilahkan `T-incision’ kerana rupanya seakan huruf T. Alhamdulillah bayi berjaya ditarik keluar, tanpa patah tulang kaki mahupun tangan. Potongan `T’ itu dijahit sebaik mungkin, dan alhamdulillah sekali lagi, tiada pertumpahan darah berlaku.
Apa itu ‘Transverse Lie’?
`Transverse lie’ atau `bayi melintang’ kerap berlaku sebelum usia kandungan 37 minggu. Selepas 37 minggu kehamilan, kebanyakkan bayi melintang telah pun berpusing dan kepalanya menghala ke bawah. Hanya 0.3% daripada kehamilan akan terus melintang selepas 37 minggu. Bayi melintang mesti dilahirkan melalui pembedahan kerana secara fizikalnya, badan berukuran 30cm tidak akan dapat melalui pembukaan pintu rahim sebesar 10cm. Bayi melintang tidak sama dengan bayi songsang. Bayi songsang masih boleh bersalin secara normal kerana diameter punggung kurang daripada 10cm.
Selain dari itu, jika air ketuban pecah, risiko untuk `cord prolapse’ atau tali pusat terjulur keluar adalah sangat tinggi. Cord prolapse boleh menyebabkan kematian bayi dalam sekelip mata.

Wanita tersebut sangat bernasib baik kerana tidak mengalami komplikasi berikut: 1. Cord prolapse. 2. Bayi patah tangan atau kaki. 3. Bayi lemas atau mati. 4. Tumpah darah. 5. Pembedahan buang Rahim (Post partum hysterectomy) 6. Koyak pada pundi kencing (Bladder injury) 7. Aspiration pneumonia
Berisiko rahim pecah
Komplikasi yang beliau alami ialah `T-incision’ di mana beliau harus melalui kelahiran pembedahan untuk setiap kandungan yang akan datang. Jika beliau cuba bersalin biasa, risiko rahim pecah melebihi 5%.
Janganlah kerana anda takut atau tidak suka melalui pembedahan, anda sanggup menjejaskan nyawa anda sendiri dan nyawa bayi. Dengarlah nasihat doktor pakar.
PS. Sesedap mana roti canai, janganlah makan berat-berat sewaktu hendak bersalin.😅
Dr Anna Liza RoslaniPakar O&G
Sumber : Anna Liza Roslani
BACA JUGA : APA PERLU ANDA LAKUKAN JIKA KANDUNGAN SONGSANG KETIKA HAMIL?
Pesan Mama Siti
Untuk bersalin secara normal, bukan bergantung pada mama je tau. Kedudukan bayi masa nak bersalin tu pun penting. Kalau bayi melintang macam kes ni pasti akan ada komplikasi seperti di atas. Malah boleh menjejaskan nyawa mama dan juga bayi. Jadi jangan fikir yang mama takut nak bersalin secara pembedahan tapi fikirkan nyawa anak mama dulu. InsyaAllah semuanya akan baik-baik je ya.


Kanak-kanak Nyaris Diculik. Hati-hati Bawa Anak ke Bazar Ramadan.

Dalam kesibukan orang ramai nak membeli juadah berbuka puasa masih ada lagi orang yang mengambil kesempatan untuk menculik budak waktu itu. Kisah ini berlaku bila anak salah seorang pengunjung nyaris diculik di Bazar Ramadan. Jom kita baca perkongsian dari Muhammad Faiz Haziq ini.
Berlaku
depan mata
Salam. Mintak pesan2 kan lah kpd ibu bapa yang bawak anak pergi ke bazar ramadhan terutamanya yang bazarnya sesak, TOLONG perhatikan dan pegang anak anda sebaiknya..!

Benda ni berlaku semalam di bazar ramadhan depan mata saya sendiri. Agak menakutkan jugak benda camni. Keadaan bazar memang sesak, padat terutamanya dlm waktu hampir bbuka, dan masa tu saya sedang bersesak nk beli juadah, depan saya ada sorang akak ngn baby(berdukung) dan ank pompuan sorang ikot blakang dia. Akak ni tgn dia da penuh satu berdukung, satu lagi bwk mknn jadi tak dapat pegang tgn ank dia sorg lagi. So jalan la slow2 hadap jem dlm bazar ni pastu bila sampai kat persimpangan dlm bazar tu, waktu ni yang scary ni.
Terus
tarik anak perempuan
Ada
la sorang brader ni tiba2 potong line depan saya, then trus tarik
anak pompuan akak tu nak bwk bdk tu msuk simpang lain. Nak kira
bernasib baik akak tu, brader tu terlanggar orang masa nk tarik budak
tu, pastu akak tu pusing blakang, trus brader tu lepas budak tu then
mencelah laju2 blah ikot simpang lain tu. Akk tu pandang blakng tgk
ank dia xde, toleh ke tepi baru ada. Tapi akak tu x tahu pon ank dia
kne tarik, cume dia pusing blakng wktu brader tu tlanggar org, bkn
mase anak dia ditarik. Nasib masa tu saya tgh pandang depan, so saya
prasan la cuma saya jadi beku jap nk proses situasi tu. Tapi buatnya
saya tgh syok pandang mknn di bazar mmg takkan sedar la kalo bnde ni
jadi. Kalo incase x blanggar tu, mmg saya akan cuba tolong budk tu
tapi nasib baik sgt la tak sempat pape lagi budak tu dah selamat.

Dah
lama perhati
Benda
ni jadi laju gila, sampai simpang trus tarik msuk simpang tepi, si
mak jalan trus tak tahu pape jadi. Nampak macam brader ni da lama
perati akak tu, tggu masa je nak buat kerja. Saya pon tak pasti lah
apa yang berlaku, dah cuba bersangka baik tapi tetap rasa memang
cubaan culik budak. Tuhan sahaja yang tahu niat manusia. Makanya
berhati-hatilah, dalam keadaan bersesak orang dalam bazar dengan
panasnya kadang kita jadi x peka. Semoga kita semua terhindar dari
perkara buruk & perbuatan aniaya. InsyaAllah.
Sumber : Muhammad Faiz Haziq
BACA JUGA : SALAHKAH IBU BAPA MENGGUNAKAN ABAH-ABAH DEMI KESELAMATAN ANAK?
Pesan
Mama Siti
Betul
kata Faiz ni, dalam ramai-ramai tu kita tak perasan benda-benda macam
ni. Sebab tu lah seeloknya tak payahlah bawa semua anak-anak
terutamanya yang masih kecil ke bazar ramadan. Dengan orang
bersesak-sesak, berhimpit, asap semua tu. Kesianlah kat anak tu. Dan
fikirkan juga keselamatan anak. Kalau
kejadian sebegini jadi lagi mama papa juga yang susah nanti. Semoga
kita dijauhkan dari perkara-perkara yang tak baik.


Derita Bayi Berusia 2 bulan Dijangkiti Kuman dan Masalah Usus

Beratnya ujian yang
harus ditempuh oleh pasangan ini setelah anak mereka dimasukkan ke
wad NICU sebaik saja beberapa hari dilahirkan dan disahkan dijangkiti
kuman dan masalah usus. Khabarnya, pada awalnya anak lelakinya ini
menunjukkan sikap tidak aktif dan tak nak menyusu. Jom kita ikuti
perkongsian dari bapa, Zakir
Halim Zahiah
tentang keperitan yang ditanggung anaknya dan memohon agak orang
ramai mendoakan kesihatan anaknya.
Tak aktif dan tak
mahu menyusu
Minta Tolong Sangat2 🙏🙏🙏 Tolong Viralkan…..
Assalamualaikum & Salam sejahtera. Pada ketika dan saat ini saya menulis untuk menjelaskan keadaan yang sebenar sebab dari pagi tidak henti orang hubungi saya termasuk beratus whatapp masuk.
Pertama sekali, saya mahu perkenalkan diri. Saya Zakir Halim Bin Zahiah bapa kepada Muhammad Zahiruddin hanya mencari pendapatan dengan meniaga secara kecil-kecilan warung kopi di hadapan rumah kami dan kini kami telah 3 bulan lebih tidak meniaga menyebabkan kehilangan sumber pendapatan disebabkan sibuk berulang alik kehospital untuk melihat anak syurga kami yang sedang sakit.
Sebelum saya teruskan, saya mahu mohon maaf jika ada panggilan yang tidak dapat saya jawab dan whatsapp yang saya tidak respon. Kuasa viral hari ini betul-betul membuatkan telephone saya tidak berhenti berbunyi.
Saya akan ceritakan kisah Zahiruddin dan apa yang telah di lalui olehnya sejak lahir ke dunia ini sehingga sekarang yang masih berada di hospital. Sebelum itu, sedekahkan Al fatihah buat jiwanya supaya dia terus bersemangat untuk melawan segala penyakitnya.
Baik. Ini kisah Zahiruddin.
Muhammad Zahiruddin lahir pada 22 Febuari Hari Jumaat pada pukul 4.27 petang di Hospital Selayang. Zahiruddin lahir ketika usia kandungan isteri 38 minggu.
Ketika proses menyambut kelahiran tersebut isteri saya mengalami kesulitan sedikit di sebabkan bayi dalam kandungan seakan lemah serta tidak memberikan kerjasama sepanjang proses kelahiran menyebabkan doktor yang menyambut bayi kami tersebut terpaksa menarik sedikit kepala bayi kami bagi membantunya keluar kerana di khuatiri lemas di dalam.
Selepas selamat dilahirkan doktor menyuruh saya keluar dari labour room tersebut bagi meneruskan proses memotong tali pusat serta menjahit isteri. Kemudian anak kami di ambil untuk di bersihkan terlebih dahulu sebelum di kembalikan kepada kami.
Selepas selesai semua isteri serta anak kami ditolak masuk ke wad semula tetapi ketika di wad anak kami menunjukkan sikap tidak aktif serta tidak mahu menyusu dan hanya tidur sahaja menangis pun xde Zahiruddin hanya tidur sahaja walaupun berkali-kali di paksa minum susu dia masih tidak mahu.
Sehinggakan nurse menyuruh isteri paksa juga anak untuk menyusu kemudian melihatkan Zahiruddin begitu akhirnya nurse kemudiannya cuba untuk memberikan susu formula pula tapi dia tetap tidak mahu dan memuntahkan semula susu tersebut.
Tidak cukup dengan masalah susu sehingga hari ke-2 berada di wad Zahiruddin tidak kencing mahupun berak membuatkan nurse melakukan senaman untuk membantunya kencing serta berak.
Tetapi ketika hari ke-2 tu juga sejak pagi Zahiruddin mula mengeluarkan muntah lendir berwarna seperti merah hati seperti darah tetapi bila isteri mengadukan perkara tersebut kepada nurse yang bertugas dia mengatakan itu perkara biasa sebab bayi mungkin tertelan air ketika dalam proses kelahiran dan sekarang dia mungkin memuntahkannya semula.
Dari pagi hingga tengah hari memang dah 3 kali dia muntah dan setiap kali muntah isteri akan beritahu kepada nurse.
Pada pukul 2 lebih macam itu nurse cakap isteri dan anak boleh balik dah sebab bayi pun dah berak dengan kencing walaupun bayi tak menyusu lagi dengan nasihat suruh isteri teruskan cuba memberikan susu.
Selepas di beritahu boleh balik saya pun datang pada petang untuk membawa mereka balik, sesampai di wad saya pun ambil bil untuk bayar tetapi ketika saya dalam perjalanan untuk ke kaunter pembayaran tiba-tiba saya dapat panggilan dari isteri memberitahu bahawa nurse menyuruh menunggu sebentar sebab bayi terpaksa di bawa ke NICU.
Keluar lendir
seperti bercampur darah, air kencing warna  pink
Saya pun pelik dan terus ke wad semula untuk bertanya isteri apa masalahnya, masa itu isteri memang dah menangis cakap dengan saya yang anak kami secara tetiba dah keluarkan lendir seperti bercampur darah dari hidung serta mulut dia dan keadaan dia ketika itu memang kelihatan sangat lemah malah nurse terpaksa memanggil doktor pakar kanak-kanak untuk melihat keadaannya.
Ketika itu memang doktor cakap terpaksa bawa anak kami ke NICU untuk mengenal pasti apa sebenarnya masalah yang menimpa Zahiruddin kerana ketika di periksa dia telah mula mengeluarkan air kencing berwarna pink yang menandakan badannya telah mula terhidrat.
Sesampai sahaja di NICU doktor yang bertugas meminta supaya isteri cuba untuk memberikan susu kepada anak kami tetapi ketika itu Zahiruddin memang kelihatan sangat lemah dan masih tidak mahu menyusu.
Melihatkan keadaan tersebut kemudiannya nurse di NICU terbabit cuba memberikan susu formula pula kepadanya tetapi selepas susu terbabit diberikan Zahiruddin mula menunjukkan reaksi yang sememangnya menakutkan kami kerana susu mula mengalir keluar dari hidung serta mulutnya manakala mata hitam Zahiruddin telah mula naik ke atas dan badannya telah mula menggeliat seperti kesakitan tetapi nurse yang bertugas telah menyerahkan Zahiruddin kepada isteri dan menyuruhnya menepuk belakang badan Zahiruddin supaya dia sendawa.
Kami ada menanyakan kenapa anak kami kelihatan terlampau lemah tetapi nurse tetap menyuruh agar kami mendengar sahaja arahannya yang menyuruh kami meletakkan bayi di bahu serta menepuk belakangnya sehingga sendawa.
Selepas setengah jam menepuk Zahiruddin masih tidak mengeluarkan sendawa menyebabkan nurse mengambilnya semula Zahiruddin dan kemudiannya meletakkannya di dalam baby coat.
Nurse tersebut kemudiannya memberitahu keadaan Zahiruddin kepada doktor yang bertugas dan doktor tersebut menyuruhnya memasang oksigen serta mesin melihat keadaan peparunya kepada Zahiruddin kerana menurut doktor peparunya seakan lemah dan tidak dapat beroperasi dengan baik.

Air mata menitis
melihat keadaan anak
Sehingga pukul 10 malam kami berada di NICU tersebut menemani Zahiruddin melihatkan keadaannya yang lemah membuatkan kami berasa amat sedih.
Selepas jam 10 malam nurse memberitahu kami bahawa waktu melawat di NICU tersebut telah habis dan menyuruh kami pulang sahaja ke rumah kerana tiada katil kosong untuk kami ketika itu. Kami terpaksa akur dan pulang ke rumah dengan hati yang berat meninggalkan anak kami di sana.
Pada pukul 12.30 tengah malam kami telah menerima panggilan daripada NICU yang meminta agar kami datang ke sana sekarang juga.
Ketika dalam perjalanan ke hospital kami seakan tertanya-tanya mengapa doktor menyuruh kami ke hospital pada waktu lewat malam tersebut dan hanya suasana sepi yang menemani kami kerana berbagai andaian yang muncul di fikiran saya serta isteri ketika itu.
Sesampai sahaja kami di NICU, kami terkejut kerana anak kami tiada di bilik yang kami tinggalkan. Lalu kami terus bertanya di kaunter di mana anak kami.
Lalu nurse bertanyakan kepada kami siapa yang kami cari lalu kami pun memberikan nama isteri serta nurse menyuruh kami menunggu sebentar dan kemudian membawa kami ke bilik no 2 nak menunjukkan anak kami.
Ya Allah ketika itu kami betul-betul terkejut melihat keadaan anak kami yang penuh dengan wayar di seluruh badannya termasuk tali pusatnya yang dipotong dan dimasukkan wayar di situ manakala mulutnya dimasukkan oksigen.
Ketika itu memang 😭😭😭 air mata menitis tanpa di pinta melihatkan keadaan Zahiruddin mengapa begitu sekali keadaannya sedangkan ketika kami meninggalkannya pulang ke rumah hanya tiub wayar oksigen kecil sahaja yang di pasang ke hidungnya.
Doktor yang merawatnya kemudian menghampiri kami dan menerangkan kepada kami bahawa jantung Zahiruddin telah terhenti menyebabkan mereka melakukan apa yang terbaik untuk menyelamatkan nyawa Zahiruddin.
Ya Allah seusia baru tiga hari Zahiruddin terpaksa melalui semua itu, hanya tuhan yang tahu bagaimana hancurnya hati melihat keadaannya itu.😭😭😭
Doktor memberitahu kepada kami bahawa hasil daripada X-Ray yang di buat mendapati bahawa seluruh badan Zahiruddin telah diserang oleh kuman menyebabkan dia menjadi sangat lemah malah organ dalamannya semua tidak dapat berfungsi disebabkan oleh jangkitan kuman yang merebak tetapi doktor masih tidak dapat mengenal pasti jenis kuman yang menyerang Zahiruddin.
Menurut doktor yang merawat Zahiruddin kuman tersebut besar kemungkinan telah menyerangnya ketika dia masih di dalam kandungan kerana tidak mungkin seawal usia 2 hari kuman boleh memenuhi seluruh badannya.
Doktor memberitahu bahawa darah Zahiruddin telah di hantar ke makmal untuk mengenal pasti jenis kuman yang menyerangnya dan keputusan hanya boleh diperolehi dalam masa 48 jam.
Buat sementara waktu doktor hanya boleh memberikan antibiotik untuk membolehkan Zahiruddin terus bertahan.
Zahiruddin benar-benar anak syurga kami yang amat kuat kerna terus berjuang untuk hidup walaupun umurnya baru 3 hari.
Hari ketiga Zahiruddin berada di NICU lagi sekali doktor memberitahu kami bahawa jantungnya telah terhenti menyebabkan mereka terpaksa menaikkan oksigen ke tahap 80peratus kerana kata doktor kuman telah menyerang hampir keseluruhan peparunya menyebabkan ia tidak dapat mengepam sendiri dan memerlukan sokongan oksigen yang di pam terus ke peparunya.
Ketika itu doktor memberitahu bahawa hanya keajaiban yang dapat membantunya. Ya Allah ketika itu terasa bagai dunia ini gelap, hanya tuhan saja tahu perasaan kami ketika itu.
Pada hari kelima di NICU doktor memberitahu bahawa mereka telah dapat mengenal pasti kuman yang menyerangnya ialah kuman Ecolite dan doktor telah memberikannya 4jenis ubat antibiotik kepada Zahiruddin serta ubat jantung untuk membantunya terus bertahan.

Kuman telah menyerang otak
Hari ke-7 sekali lagi jantung Zahiruddin terhenti. Ketika itu hanya Tuhan saja yang tahu apa perasaan kami bila melihat keadaan Zahiruddin yang amat kritikal sehingga doktor terpaksa menggunakan mesin oksigen yang paling kuat 100%.
Hati bagai dihiris dengan pisau tatkala melihat badan anak kami yang bergetar dek kerana penyaluran oksigen pada tahap maksimum.
Doktor memberitahu kami bahawa ini adalah had paling maksimun yang mereka boleh berikan pada Zahiruddin.
Hanya doa dan keajaiban sahaja yang boleh menyelamatkan anak kami kerana ini sudah kali ke-3 jantungnya terhenti.
Air mata menjadi peneman kami melihat keadaannya itu dan kami tidak berhenti berdoa agar Allah memberikan kekuatan kepadanya untuk terus berjuang untuk terus hidup kerana doktor memberitahu bahawa segala-galanya bergantung dalam masa 12 jam berikutnya sama ada Zahiruddin mampu bertahan ataupun tidak.
Jika dalam tempoh tersebut tiada sebarang peningkatan maka kami terpaksa terima hakikat bahawa Allah lebih sayangkannya.
Tiada sebarang kata yang dapat kami gambarkan betapa hancurnya hati ini bila doktor berkata begitu.
Malah doktor juga meminta kebenaran dari kami untuk mengambil air tulang belakang anak kami bagi mengesan kuman di otaknya ada ataupun tiada.
Walaupun berbagai kata dari orang yang kami dengar tetang kesan pengambilan air tulang belakang tersebut tetapi kami terpaksa memberikan juga kebenaran kerana menurut doktor jika mereka terlambat mengesan kuman tersebut dan kuman tersebut telah menyerang otak anak kami, besar kemungkinan anak kami boleh menjadi sindromdown.
Kami terpaksa memberikan kebenaran kepada doktor demi kebaikan anak kami dan kami hanya berserah kepada Allah agar tiada apa- apa yang berlaku kepada anak kami.
Hasil ujian tersebut mendapati bahawa otak anak kami bebas daripada kuman dan kami amat bersyukur kerana tiada apa-apa yang buruk berlaku kepada anak kami.
Ternyata Allah masih memberikan kami peluang untuk bersamanya, khabar gembira yang doktor beritahu bahawa Zahiruddin mula menunjukkan perkembangan positif amat melegakan kami.
Namun kami masih tidak dapat bergembira lagi kerana Zahiruddin masih belum sembuh sepenuhnya lagi.
Malah selepas seminggu lebih dirawat bawah lapisan mata anak kami secara tiba-tiba menunjukkan berlaku pendarahan di bawah lapisan kulit yang di panggil ‘hematoma’.
Selama sebulan Zahiruddin di berikan ubat tidur supaya dia dapat berehat sepenuhnya dan agar dia pulih semula.
Kami terpaksa berulang-alik dari rumah kami setiap hari untuk melihat anak syurga kami dan untuk terus memberikan semangat kepadanya agar terus bertahan walaupun kami sedar bahawa dia sedang berada dalam tidur yang panjang tapi kami yakin dia boleh merasakan kehadiran kami di sisinya.
Selepas lebih sebulan berada di unit NICU doktor memberitahu bahawa peparunya semakin menunjukkan pembaikkan serta jantung dan buah pinggangnya juga semakin pulih kesan dari serangan kuman tersebut.
Selepas keadaannya bertambah baik doktor telah cuba memberikan Zahiruddin susu untuk melihat sama ada dia boleh menerima susu mahupun tidak.
Bermula dari kuantiti 2 ml setiap 3 jam doktor telah menaikkan kuantiti tersebut dari hari ke hari sehinggalah sampai ke 24 ml tiba-tiba Zahiruddin mula menunjukkan bahawa ususnya mempunyai masalah apabila mengeluarkan muntah berwarna hijau.
Sehingga doktor terpaksa puasakan dia dan hanya memasukkan air serta zat yang di panggil TPN kepadanya untuk membantu tumbesarannya kerana tidak mahu badan dia mengalami kekurangan zat yang diperlukan.
Selepas 2 hari di puasakan doktor telah mencuba sekali lagi untuk memberikannya susu tetapi Zahiruddin tetap menunjukkan tanda yang sama apabila mengeluarkan muntah berwarna hijau lagi malah perutnya juga telah mula kembung serta keras.

2 kali pembedahan
Doktor cuba untuk melakukan scan dengan memasukkan pewarna melalui duburnya tetapi doktor memberitahu bahawa scan tidak dapat dilakukan kerana perwarna tersebut tidak dapat melalui salur ususnya dan doktor memberitahu besar kemungkinan Zahiruddin mengalami usus sempit.
Ya Allah apalagi dugaan yang kau berikan kepada anak syurga kami.
Doktor memberitahu bahawa mereka terpaksa transfer Zahiruddin ke bahagian Pediatrik Hospital Kuala Lumpur untuk mengenal pasti masalah sebenar anak kami ini.
Zahiruddin di bawa dengan menaiki ambulans ke hkl terus ke wad NICU di sini.
Pada hari ke-2 Zahiruddin di NICU doktor memberitahu bahawa mereka terpaksa membuat pembedahan ke atas Zahiruddin untuk membuat Stoma iaitu mengeluarkan ususnya di bahagian tepi perut bagi membantunya berak kerana perut Zahiruddin semakin mengeras dan mula kelihatan beralun mempernampakkan aliran ususnya.
Betapa sedihnya hati kami apabila baru seusia 35 hari Zahiruddin terpaksa melalui satu pembedahan.
Zahiruddin sememangnya kuat kerana berjaya mengharungi setiap dugaan yang melandanya.
Walaupun sedih kami bersyukur kerana selepas pembedahan tersebut perut Zahiruddin mula kelihatan lembut dan kempis.
Hari ke-5 selepas operation nurse dari NICU meminta agar saya dan isteri datang ke hospital serta membawa baju untuk menemani anak kami di wad serta mempelajari cara menjaga stoma dan menukar bag stoma.
Ya Allah pilu rasa hati tatkala melihat stoma anak kami kerna ini kali pertama kami melihat stoma dan sebelum ini kami sememangnya tidak tahu menahu langsung mengenai stoma ini.
Menitis air mata melihat keadaanya itu tak sanggup rasanya melihat keadaan dia begitu.
Nurse di wad cuba untuk mengajar isteri cara untuk menukar bag stoma tersebut, mula-mula memang isteri terasa sebak dan sedih ketika nak menukar bag tersebut serta menitis air mata bila Zahiruddin menangis ketika bag stoma di cabut untuk ditukar.
Selepas lebih 10 hari stoma Zahiruddin masih tidak menunjukkan perkembangan positif apabila stomanya hanya mengeluarkan banyak air daripada najis.
Sehinggakan doktor pun mula mencari punca stomanya seakan tidak berfungsi.
Segala ujian dilakukan termasuk xray, scan, ujian penghadaman semua dilakukan bagi mengenal pasti punca stomanya tidak mengeluarkan najis seperti biasa.
Malah selepas 2minggu lebih berada di wad kulit perut di sekeliling stoma Zahiruddin mula menunjukkan kemerahan akibat daripada penukaran bag tersebut.
Masuk hari ke-26 selepas pembedahan stoma tersebut doktor memberitahu bahawa esok Zahiruddin terpaksa di bedah sekali lagi bagi mengetahui punca stomanya tidak berfungsi kerana itu jalan terakhir yang mereka terpaksa ambil selepas semua ujian yang dilakukan tidak dapat mengenal pasti masalah sebenar.
Zahiruddin anak syurga yang amat kuat kerna di usianya yang baru mencecah 2 bulan dia telah berjaya mengharungi dua pembedahan ke atas dirinya dan sehingga kini dia masih terus bertahan.
Ketika saya menulis kisah Zahiruddin ini anak saya baru sahaja selesai menjalani pembedahan keduanya.
Di saat ini anak saya masih lagi sedang dirawat di hkl dan doktor memberitahu bahawa dia mungkin terpaksa tinggal di wad dalam masa beberapa bulan kerana doktor terpaksa memasukkan zat TPN kepadanya dalam usaha untuk menaikkan berat badannya terlebih dahulu sebelum melakukan operation yang selanjutnya.
Ya Allah ini bukanlah pembedahannya yang terakhir kerana dia akan melalui beberapa lagi pembedahan dalam usaha untuk menyembuhkan ususnya.
Sama-samalah kita sedekahkan al-fatiha kepada anak kami ini agar di berikan kekuatan untuk terus mengharungi dugaan yang diberikan kepadanya.
Sebarang sumbangan bolehlah disalurkan ke akaun kami
Public Bank Nama: Zakir Halim Account No: 6456990501
 Agro Bank Nama: Nor Shahniza  Account No: 1005521000020328
 Maybank Nama: Zakir Halim  No Acc: 112745127883
 No HP 0176200773 Shahniza  0173463962 Zakir
Sumber :  Zakir Halim Zahiah
BACA JUGA : BAYI 2 BULAN DIDIAGNOS KANSER NEUROBLASTOMA SEJAK BERUSIA 25 HARI
Pesan Mama Siti
Berat mata memandang berat lagi bahu yang memikul. Mama Siti tak dapat nak bayangkan perasaan ibu bapa Zahiruddin untuk berhadapan dengan ujian hebat ini. Kalau Mama Siti pun pasti mama Siti tak mampu. Semoga ada sinar harapan untuk mereka sekeluarga dan semoga adik Zahiruddin cepat sembuh dan boleh pulang


Dr Ini Kongsikan Tips Elak Mulut Berbau Ketika Ramadan

Antara perkara yang tidak dapat dielakkan sepanjang Ramadan ini ialah masalah mulut berbau. Ia merupakan antara perkara yang tidak selesa untuk mereka yang berpuasa. Namun, mulut mereka yang berbau ketika Ramadan adalah lebih harum di sisi Allah.
Dari Abu Hurairah, Rasulullah SAW bersabda,
لَخُلُوفُ فَمِ الصَّائِمِ أَطْيَبُ عِنْدَ اللَّهِ تَعَالَى مِنْ رِيحِ الْمِسْكِ
“Sungguh bau mulut orang yang berpuasa lebih harum di sisi Allah daripada bau minyak misk.” (HR. Bukhari dan Muslim)

Walau bagaimanapun, untuk mengurangkan bau yang kurang menyenangkan, Mama boleh cuba tips-tips dibawah ini. Tips ini dikongsi oleh Dr Kamarul Ariffin di laman Facebook beliau. Jangan lupa untuk kongsikan dengan ahli keluarga dan rakan yang lain tau!
Tips Untuk Kurangkan Bau Mulut di Bulan Ramadan
#1 Minum Air Secukupnya

Antara salah satu sebab mulut berbau adalah kerana kekeringan pada mukosa dalam mulut akibat kekurangan air semasa berpuasa. Maka semasa sahur hendaklah minum air kosong secukupnya, agar badan sentiasa terhidrat dan mulut tidak kering.
#2 Elakkan Kopi/Teh ketika Sahur
Kopi dan teh adalah sejenis diuretik, iaitu bahan yang menggalakkan penghasilan air kencing. Jika kita minum teh dan kopi, makan kita akan hilang banyak air melalui air kencing. Ia boleh menyebabkan dehidrasi, dan secara tidak langsung menyumbang kepada mulut berbau.
#3 Kurangkan Bawang & Membawang!

Kurangkan makan bawang dan ‘membawang’. Bawang putih dan merah adalah antara makanan yang boleh buat nafas berbau. Manakala, terlalu banyak bercakap (membawang) pula boleh menyebabkan kelembapan mulut mudah tersejat, lalu menyebabkan mulut menjadi kering dan berbau. Malah mungkin kurang pahala puasa tau!
#4 Makan Karbohidrat Secukupnya
Ada sesetengah orang cuba untuk mengurangkan berat badan secara intensif semasa bulan Ramadan. Mereka berpuasa dan tidak mengambil karbohidrat dan gula, dan ini memaksa tubuh mendapatkan tenaga secara ketosis. Keadaan ini menghasilkan ketones yang menyebabkan nafas berbau. Jadi, makanlah juga karbohidrat sikit ya!
#5 Berus Gigi dan Bersihkan Lidah

Antara penyumbang mulut berbau adalah kehadiran bakteria dalam mulut. Oleh itu, jangan lupa gosok gigi sebelum tidur dan selepas sahur. Gunakan juga floss untuk bersihkan sisa makanan di celahan gigi dan bersihkan lidah dengan memberusnya. Boleh juga guna larutan pembersih mulut.
#6 Mulut & Hidung yang Sihat
Jika semua cara di atas telah diikhtiar tetapi mulut masih berbau, anda hendaklah berjumpa dengan doktor. Masalah pada hidung, sinus, gigi, gusi atau tonsil juga boleh menyebabkan mulut berbau. Biar doktor periksa ya!
Pesan Mama Siti
Mama boleh cuba tips di atas dan juga kongsikan bersama ahli keluarga dan rakan-rakan yang lain. Ingat tau, walaupun mulut kita mungkin akan berbau ketika berpuasa, namun ianya sangat harum di sisi Allah. Banyakkan berzikir, berkata perkara-perkara yang elok dan membaca Al-Quran di bulan yang mulia ini. Selamat berpuasa!


Rasai Suasana Raya Yang Meriah di Bunga-bunga Raya @ Sunway Pyramid Mall

Berbuka puasa serta persediaan Hari Raya anda pasti akan lebih meriah di Sunway Pyramid Mall, Petaling Jaya! Diinspirasi daripada Bunga Raya, kini ruang Orange Concourse di aras LG2, Sunway Pyramid terhias indah dengan bunga kebangsaan negara tersebut. Bukan setakat anak-anak, Mama dan Papa sendiri pasti teruja untuk membeli-belah dalam suasana raya serta ditemani bunga-bunga yang berwarna-warni ini!
3 Mei – 9 Jun 2019 | Orange Concourse, LG2, Sunway Pyramid
Indoor Garden yang Unik

Saat anda berada di ruang Orange Concourse di aras LG2 ini, anda bakal disambut sebuah indoor garden yang dihias megah dengan bunga-bunga raya yang sangat cantik dan berwarna warni! Sementara menunggu waktu berbuka, apa kata anda singgah sebentar di Blooming Floral Walk yang dihias dengan gantungan bunga-bunga mekar. Setiap gambar yang diambil disini pastinya insta-worthy!
Santai di ‘Hopscotch’

Di seksyen Hopscotch Play Area, anda berpeluang untuk menyertai beberapa aktiviti santai. Selesaikan sekurang-kurangnya empat aktiviti di seksyen ini, untuk mendapatkan satu pelekat ‘kelopak bunga raya’. Kumpul dan simpan pelekat tersebut tau! Nanti anda akan tahu sebabnya.
Floral Memory Lane
Selain itu, anda juga boleh mengabadikan kenangan membeli-belah dengan bergambar di photobooth yang disediakan di Floral Memory Lane. Sejajar dengan tema Bunga-bunga Raya, gambar yang bakal terhasil juga akan pasti akan kelihatan lebih cantik dan menarik!
Bunga-bunga Swing

Lihatlah betapa cantiknya hiasan bunga-bunga di atas! Bunga-bunga Swing juga merupakan antara seksyen khas untuk bergambar. Seksyen ini sangat sesuai untuk Mama yang gemar berkongsi gambar-gambar terkini di Facebook dan Instagram!
Hanya ambil gambar di sini, kemudian upload gambar tersebut di Instagram atau Facebook anda dengan hashtag #PyramidRaya dan tag Sunway Pyramid. Kemudian, tunjukkan bukti gambar tersebut pada krew untuk menambah koleksi pelekat kelopak bunga sebagai bukti aktiviti yang anda lakukan.
Blooming Garden Yang Interaktif

Dalam masa yang sama, anda juga boleh menghayati keindahan taman bunga yang interaktif, serta mengasah kreativiti anda dengan menghasilkan pertunjukkan bunga anda sendiri! Masa ini lah anda boleh tunjukkan bakat anda yang terpendam selama ini.
Vespa Edisi Terhad bukan Sekadar Hiasan
Para pelanggan Sunway Pyramid juga berpeluang untuk memenangi sebuah Vespa edisi terhad. Dengan kerjasama bersama Naza Group, Vespa yang turut menampilkan doodles oleh artis, Fritilldea, bakal dihadiahkan untuk para pelanggan yang bertuah!

Anda hanya perlu menyelesaikan sekurang-kurangnya tiga (3) daripada aktiviti-aktiviti di atas. Setelah selesai satu aktitivi, anda akan diberikan satu pelekat kelopak untuk dilekatkan pada buku aktiviti.
Muat turun dan daftar butiran diri anda di aplikasi mudah alih terbaharu Sunway Pyramid, kemudian imbas kod QR unik yang ada di dataran tersebut untuk memenangi sebuah Vespa edisi khas! Peraduan ini berakhir pada 9 Jun 2019.

Untuk lengkapkan garden anda di rumah, jangan lupa untuk mendapatkan pelbagai bunga dan tumbuhan hijau di Flower Market yang dibawakan khas oleh Fleurs. Dalam masa yang sama, anda juga berpeluang untuk mengasah bakat menggubah bunga dengan menyertai pelbagai bengkel-bengkel menarik. Bengkel-bengkel ini akan dijalankan setiap hujung minggu sehingga 9 Jun ini.
 2-4PM | Setiap Sabtu & Ahad
Dalam anda berbelanja dengan pelbagai promosi menarik di lebih 1000 jenama pakaian, kecantikan, peralatan sukan, alat permainan dan restoran di Sunway Pyramid, anda berpeluang untuk mendapatkan satu jar lilin daripada Yankee Candle! Anda hanya perlu berbelanja hingga RM500 dalam maksima 2 resit (RM400 untuk pemegang kad kredit HSBC). Bolehlah anda nyalakan lilin tersebut pada Hari Raya nanti.

https://www.youtube.com/watch?v=VFbve4SZhM8

Jangan lepaskan peluang untuk dapatkan pelbagai tawaran eksklusif melalui aplikasi Sunway Pyramid yang terbaharu – untuk Android, download sini; untuk Apple, download sini. Untuk maklumat lanjut, layari laman web sunwaypyramid.com dan nantikan pelbagai aktiviti dan promosi menarik melalui Facebook dan Instagram Sunway Pyramid Mall, Petaling Jaya.
Jumpa anda di sana!
Download aplikasi Sunway Pyramid untuk Android & Apple.


Akibat ‘Walker’ Terlajak ke Tengah Jalan, Bayi Maut Digilis Treler

Ada kebaikan dan
keburukan juga bila gunakan walker ni. Kalau guna dalam rumah tak apa
lagi. Tapi kalau dah sampai luar rumah memang berisiko. Si kecil tak
tahu apa-apa. Tersilap langkah walker boleh terlajak sehingga
menyebabkan kemalangan. Allahu.
Mama Siti faham dah jadi kebiasaan bagi mama kalau nak buat kerja rumah akan meletakkan anak dalam walker. Kalau tak memang susahlah nak bergerak melainkan kalau ada yang menemaninya. Dalam pada tu mama kena berhati-hati juga pastikan pintu rumah tertutup. Jangan sampai walker anak terlepas ke luar rumah ya!

Sedang belajar
bertatih
Kejadian ini berlaku
di Thailand. Seorang bayi berusia 8 bulan maut digilis sebuah treler
10 tayar apabila walker yang dinaikinya menggelongsor ke tengah jalan
di Soi Suksawat 84. Dikhabarkan, bayi itu sedang belajar bertatih.
Pemandu treler itu menghentikan lorinya dan turun mendekati bayi malang itu. Bayi itu maut ditempat kejadian kerana mengalami pendarahan dan cedera parah.
Jalan yang
bercerun
Sebelum kejadian itu
berlaku, ibu mangsa membiarkan anaknya berjalan di hadapan bangunan
rumah kedai mereka yang terletak betul-betul di tepi jalan. Keadaan
jalan yang bercerun membuatkan walker bayi malang itu menggelongsor
ke tengah jalan. Lori tersebut dikatakan tak sempat mengelak bayi itu
lalu menggilis mangsa. Kejadian itu mengejutkan orang ramai yang ada
di tempat kejadian.
Bagaimanapun, bermain di dalam mahupun di luar rumah boleh bertukar menjadi tempat paling bahaya untuk bayi dan kanak-kanak. Jangan bersikap sambil lewa atau bertindak hanya bila ada kemalangan je. Sebaliknya, mama papa perlu ambil langkah proaktif untuk memastikan keselamatan anak-anak terjamin.

Ikuti
tips ini sebagai langkah keselatan anak di rumah dan untuk elak dari
berlakunya sebarang kejadian yang tak diingini.
 Jangan sesekali meninggalkan anak sendirian berdekatan dengan air Jauhkan anak-anak dari bahan pencuci dan kimia Simpan barang-barang yang tajam dalam laci Pastikan tempat tidur tak penuh dengan bantal takut lemas Pastikan suis elektrik ditutup dan lindungi kanak-kanak dari kena kejutan elektrik Pastikan lantai rumah mama dalam keadaan yang bersih dan bebas daripada objek kecil Kunci dan pasang alat penghadang pada tingkap, tangga dan pintu
 BACA JUGA : PERMAINAN YANG BAHAYA UNTUK ANAK ANDA MAIN
 Sumber : Siakap Keli, Line Today
Pesan
Mama Siti

Buat
mama papa semua, jangan sesekali membiarkan anak-anak bermain
sendirian atau duduk atas walker tanpa sebarang pengawasan.
Macam-macam boleh berlaku. Mama Siti faham mama nak biarkan anak mama
cuba bergerak sendiri atau sebagainya tapi seeloknya dipantau oleh
mama atau papa. Jangan bila dah terjadi sesuatu yang tak diingini
baru mama atau papa nak bertindak. Lebih baik kita elak sebelum kena
🙂


Bermain, Bergaya & Beraya Sakan di Bunga-bunga Raya @ Sunway Velocity Mall

Sunway Velocity Mall menyediakan pelbagai bengkel interaktif, promosi istimewa dan Meet & Greet bersama watak-watak kartun popular – Ejen Ali, Boboiboy & Sesame Street, dan anda semua dijemput!

Bersempena dengan bulan Ramadan dan musim perayaan, Sunway Velocity Mall bakal menceriakan hari-hari anda sekeluarga. Sambil anda melengkapkan diri anda sekeluarga dengan beribadah, luangkan sedikit masa untuk persiapan Raya di Sunway Velocity Mall. Terdapat pelbagai cenderahati menarik yang Mama boleh tebus dengan setiap pembelian melebihi RM200, di mana-mana kedai* di Sunway Velocity Mall!
*Tertakluk kepada terma dan syarat.
Istimewa di Sunway Velocity Mall

Paket Cenderahati Aidilfitri

Dengan setiap pembelian RM200 (RM100 untuk pemegang Kad Kredit HSBC) dalam maksimum 2 resit.

Set Mangkuk Kaca Eksklusif

Belanja RM600 dan ke atas (RM500 untuk pemegang Kad Kredit HSBC), dalam maksimum 5 resit untuk menebus set ini!

Bagasi 20’’ Universal Traveller

Dengan setiap pembelian RM1,500 (RM1,400 untuk pemegang Kad Kredit HSBC), dalam maksimum 6 resit.

Bertemakan ‘Bunga-bunga Raya’, Sunway Velocity Mall dihias indah dengan bunga-bungaan, buaian, rumah kampung klasik, dan dekorasi raya yang menarik untuk menambahkan mood raya anda! Dalam pada Mama sibuk shopping tu, bolehlah Mama rakamkan kenangan dengan bergambar bersama anak-anak. Pasti cantik dan sangat ‘instagrammable’ gitu!
Tarikh: 3 Mei – 9 Jun 2019
Tempat: Sunway Velocity Mall, Kuala Lumpur.
Selain itu, Sunway Velocity Mall juga menyediakan pelbagai aktiviti menarik sepanjang bulan Ramadan dan cuti sekolah yang bakal berlangsung. Terdapat pelbagai acara dan lebih 11 bengkel menarik, khas untuk si kecil Mama.
Tarikh: 24 Mei – 9 Jun 2019

Tempat: Ground Floor, Sunway Velocity Mall
6 Highlights di Bunga-bunga Raya Sunway Velocity

Meet & Greet bersama Ejen Ali, Boboiboy & Sesame Street

Storytelling Competition

Traditional Dance

Cultural Costume Fashion Runway

Raya Kids Catwalk

Dress-A-Like Contest

Mengembara di Bengkel ‘My Little Adventure Passport’
Sunway Velocity juga memberi peluang untuk merangsang perkembangan minda dan fizikal anak-anak Mama dengan menyediakan lebih 11 bengkel interaktif. Apa yang istimewanya bengkel-bengkel ini adalah, anak Mama berpeluang untuk mendapatkan hadiah misteri sekiranya berjaya menyelesaikan sekurang-kurangnya 11 bengkel sepanjang program berlangsung. Dalam masa yang sama, bengkel-bengkel ini juga dapat mengeratkan hubungan Mama dan Papa bersama anak-anak.
Untuk maklumat lanjut, layari My Little Adventure Passport.

Karnival Chuck Chicken Junior Warriors
Tarikh: 25 Mei – 9 Jun 2019

Tempat: Vanity Atrium, Ground Floor, Sunway Velocity Mall.
Karnival Chuck Chicken Junior Warriors (CCJW) bakal memberikan pengalaman baru buat ibu bapa dan anak-anak. Dari Isnin hingga Jumaat, Mama boleh bawa anak kecil Mama bermain di Unicorn Inflatable untuk luangkan masa bersama setelah seharian bekerja.
Yuran Masuk:

Biasa: RM15
Ahli VeloKiddie: RM8

Jika Mama belanja lebih RM100 (dalam maksimum dua resit), Mama boleh tebus *1 tiket percuma untuk anak Mama bermain di Unicorn Inflatable ini.
*Terhad kepada 2000 pelanggan terawal sahaja.

Pada hujung minggu pula, bawa anak Mama merasai pengalaman bermain dan menyertai acara-acara berikut:

Game Virtual Reality

Persembahan  Muzik

Kemunculan Maskot CCJW

Kelas Seni Lukisan

Pertandingan Mewarna

#Pertandingan CCJW
Tarikh: 1-2 Jun (Pusingan Kelayakan), 8-9 Jun (Pusingan Akhir)

Bagi Pertandingan CCJW, setiap peserta hanya perlu membayar yuran penyertaan sebanyak RM60. Yuran penyertaan termasuk kit pertandingan eksklusif daripada Chuck Chicken Junior Warriors. Layari Facebook @ChuckChickenJuniorWarriors untuk maklumat lanjut.

Apa tunggu lagi Mama dan Papa? Tetapkan kalendar anda untuk bawa anak-anak bergembira di Sunway Velocity Mall sepanjang Mei dan Jun ini. Walau sesibuk mana pun kita, masa bersama keluarga dan anak-anak merupakan saat yang paling bermakna.

Jangan lupa untuk layari laman web Sunway Velocity Mall supaya anda tidak ketinggalan dengan pelbagai aktiviti menarik pada Ramadan dan cuti sekolah ini!

Facebook: @SunwayVelocityMall

Instagram: @sunwayvelocitymall


Dr Amalina Mohon Sumbangan Orang Ramai Bantu Adik Ainul Mardhiah

Mama ada terbaca kisah adik Ainul Mardhiah yang viral bulan lepas? Untuk pengetahuan, Ainul Mardhiah yang berusia 8 bulan menghidapi ketumbuhan di bahagian mulutnya, yang dikenali sebagai Germ Cell Tumor. ‘Gelombang Ainul Mardhiah’ bermula apabila rakaman videonya dengan ketumbuhan seberat 1.2 kg mendapat perhatian rakyat Malaysia. Ramai yang telah memberi sumbangan sehingga ada yang sanggup menjual barang kesayangan demi membantu adik Ainul serta ibu bapanya.
Adik Ainul Mardhiah berusia lapan bulan merupakan anak kepada pasangan Ahmad Safiuddin dan isterinya, Nurul Erwani, 24.

Terbaru, bapa kepada bayi tersebut, Ahmad Safiuddin Ahmad Razak, telah kongsikan satu berita gembira dengan rakyat Malaysia. Menurut perkongsian beliau di laman Facebooknya, Dr Amalina Che Bakri yang kini berpangkalan di sebuah hospital terkemuka di UK, bersama pakar-pakar di United Kingdom bersedia untuk membantu anaknya.
“Assalamualaikum. Update terkini, Dr Amalina di UK and team sudah respon. Mereka dah ready di sana dan minta kami buat MRI di sini.”Ahmad Safiuddin Ahmad Razak
“Menurut kata Dr Amalina, pakar-pakar di UK ramai yang nak bantu Ainul. Apa pun jalannya, semoga Allah permudahkan. Semoga ada Allah dalam setiap langkah dan usaha kami.” Ahmad Safiuddin Ahmad Razak

Dr Amalina Che Bakri yang pernah mencatat sejarah di Malaysia kerana keputusan cemerlang 17 A1 dalam SPM 2004, juga telah respon kepada berita itu serta memohon rakyat Malaysia menyumbang kepada adik Ainul. Kongsi Dr Amalina di laman Instagramnya,

Sumbangan tersebut bagi membantu keluarga adik Ainul membawanya ke United Kingdom untuk melakukan pembedahan. Untuk membuat sumbangan:
5541 1050 9928 (MAYBANK) | Ahmad Safiuddin Ahmad Razak
Dalam pada itu, rata-rata rakyat Malaysia turut membantu menghebahkan berita ini serta menitipkan doa agar urusan merawat adik Ainul dipermudahkan.

MOHON RT GUYS.Dr. Amalina & the team akan bantu adik Ainul, mohon sahabat2 menghulurkan bantuan dan doa untuk adik Ainul berangkat ke London.Semoga semua urusan dipermudahkan di bulan yang mulia ini. pic.twitter.com/q0B3JoFeKm— falihinjasmi (@FLjasmy) May 8, 2019

Menerusi laporan Sinar Harian, Ainul Mardhiah dilahirkan ketika usia kandungan ibunya tujuh bulan, dan dilahirkan dalam keadaan sudah menghidap kanser tersebut. Dia kemudiannya dirawat di Hospital Melaka, sebelum dipindahkan ke Hospital Kuala Lumpur (HKL) untuk menjalani pembedahan membuang ketumbuhan di mulut ketika baru berusia 10 hari! Allahu…besar sungguh dugaan kamu.

Pada Oktober tahun lalu, ibu bapa Ainul dimaklumkan mengenai ketumbuhan baharu di bahagian leher bayi berkenaan, sebelum disarankan menjalani kimoterapi pada Disember.
Pesan Mama Siti
Bersempena dengan bulan Ramadan yang mulia ini, apa kata kita sama-sama memberi sedikit sebanyak sumbangan buat keluarga ini serta turut mendoakan kesihatan dan segala urusan adik Ainul. Semoga ahli keluarga adik Ainul juga tabah dan kuat menghadapi dugaan ini. Semoga dipermudahkan semuanya ya. Sedih hati tengok anak kecil diduga sebegitu.


Rambut Gugur Sebelum dan Selepas Bersalin? Ini Jawapan Jururawat

Mama perasan tak masa tengah mengandung rambut mama gugur? Macam tu jugak bila selepas bersalin rambut tetap gugur kan? Hmm betul ke bila anak dah mula main air liur rambut akan bertambah gugur lagi? Alahai risau betul bila rambut dah makin menipis ni. Bukan sikit-sikit gugurnya, banyak pula tu! Yelah rambutkan mahkota wanita. Bila rambut asyik gugur je penuh kat lantai siapa yang tak stress kan?
Semoga perkongsian dari Bel Nawhen  ini sedikit sebanyak dapat menjawab persoalan mama tentang rambut.
SOAL
JAWAB TENTANG RAMBUT SEWAKTU HAMIL DAN SELEPAS BERSALIN

Pada waktu kehamilan ataupun melahirkan akan ada muncul beberapa pertanyaan berkaitan rambut.
Seperti kita tahu, rambut merupakan mahkota kecantikan bagi seorang wanita. Makanya, jika terdapat sedikit masalah berkaitan rambut, adatlah kan kalau kita mencari jalan penyelesaiannya.
Soalan 1
Boleh
tak saya mengubah gaya rambut atau mewarnakannya semasa hamil?
Jawapan : Seeloknya elakkan dari melakukan perkara demikian kerana dikhuatiri bahan kimia dari pewarna atau ubatan pengubah gaya rambut itu allkan meresap ke dalam pori-pori dan kulit kepala ibu-ibu hamil.

Soalan 2
Benarkah
selama kita hamil, ibu hamil tidak boleh potong rambut kerana bimbang
bayi akan cacat?

Jawapan : Tidak ada kaitan antara potong rambut dengan bayi yang dikandung. Ia adalah mitos. Ibu hamil boleh sahaja kalau mahu potong rambut. Baru nampak segar dan kemas kan.
Soalan 3
Boleh
atau tidak ibu-ibu bari melahirkan dari mencuci rambut. Benarkah ada
larangan dari melakukan perkara demikian selama 40 hari?

Jawapan : Ia tidak benar. Sebenarnya, seeloknya ibu yang dalam berpantang terus menjaga kesihatan rambut. Sebenarnya larangan itu adalah bagi ibu-ibu yang mengalami komplikasi selepas melahirkan contohnya mudah pitam kerana dikhuatiri akan jatuh pengsan di dalam tandas. Cuba bayangkan kalau tak dibasuh selama 40 hari? Bau peluh yang terperangkap tu silap-silap akan buat kita pengsan.

Soalan 4
Boleh
tak kita mandi selepas bersalin. Tak masuk angin ke dalam badan?Bila
waktu yang sesuai untuk mandi?

Jawapan : Selepas melahirkan, kebiasannya badan kita akan cepat melekit dan berbau. Yelah, dah kita guna tenaga kan semasa meneran dan mengeluarkan baby. Memang berpeluhlah semasa meneran tu.
Dengan mandi, badan kita akan berasa segar. Logiknya, badan yang melekit tu akan merimaskan kita kan. Jika tak dibersihkan sisa-sisa peluh atau ketuban bimbang pula kuman mudah menjangkiti kita. Mandi sahaja dengan air suam.
Jika ada larangan bahawa jangan mandi kerap-kerap semasa berpantang, ikutkan sahaja, tetapi sekurang-kurang mandilah sekali sehari dan basuhlah rambut selang 2/3 hari sekali. Saya sendiri mandi dan membasuh rambut saya kerana mahukan keselesaan dan kesegaran. Kemudian, keringkan rambut dengan sempurna.

Soalan 5

Benarkah
air liur yang disembur oleh bayi akan menyebabkan rambut banyak gugur
selepas bersalin?

Jawapan : Rambut gugur selepas bersalin adalah normal. Ini disebabkan oleh penurunan hormon estrogen (yang mana semasa hamil ia telah meningkat dan menyebabkan rambut akan tumbuh dengan banyak). Jadi air liur bayi bukan penyebab kepada keguguran rambut.
Mitos mengatakan bahawa dengan mandi/membasuh rambut selepas melahirkan akan menjemput angin meroyan adalah salah.
Meroyan bukanlah disebabkan oleh angin yang datang dan duduk di dalam badan. Tetapi lebih kepada masalah perubahan hormon; masalah peribadi seperti kurang pengalaman dalam menangani bayi bagi ibu yang kali pertama melahirkan selain kurang sokongan emosi dari suami dan keluarga dalam menjaga bayi.
Rujuk:
www.ukm.my/geografia
www.mjphm.org.my/mjphm/journals

Jangan
jadi pengotor dengan membiarkan rambut tidak dicuci sepanjang tempoh
berpantang. Kebersihan itu sendiri suruhan agama.

Tips
untuk kurangkan masalah keguguran rambut selepas bersalin
Kurangkan penggunaan syampu – ini kerana semasa rambut mama tengah gugur supaya rambut tak terdedah lagi dengan bahan-bahan yang ada dalam syampu tu. Seeloknya guna pelembab rambut atau guna bahan-bahan yang organik.Jenis sikat yang mama guna – mama disarankan guna sikat yang bergigi jarang sebab sikat jenis ni dapat bantu kurangkan keadaan dimana bila rambut disikat terlalu rapat boleh jejaskan kesihatan kulit kepala.Gaya rambut yang sesuai – elakkan gaya rambut yang beri tekanan kepada kulit kepala dan buatkan rambut mama bertambah gugur. Jangan ikat rambut terlalu lama ye!Minum air kosong – Ni juga salah satu puncanya kalau mama kurang minum air kosong. Bila badan kurang air, kesuburan rambut pun terjejaslah.Tidur cukup – Tidur yang cukup dapat elakkan mama dari stress dan rambut pun kuranglah gugur.‘Healthy food’ – Dah main bedal je macam-macam mana tak gugur rambut tu. Makanan pun main peranan penting tau. Terutamanya kopi dan makanan berminyak juga jangan ambil selalu.
 Sumber : Bel Nawhen
Baca lagi untuk tahu KENAPA RAMBUT GUGUR DENGAN TERUK SELEPAS MELAHIRKAN ANAK?

Pesan
Mama Siti
Mama Siti harap dengan perkongsian ini dapat menjawab segala persoalan mama yang berkaitan dengan rambut sebelum dan selepas bersalin. Tak dinafikan banyak sangat ‘fatwa’ pasal rambut ni sampai buatkan kita jadi confuse mana yang betul mana yang salah. Semoga tips yang Mama Siti share kan ni dapat bantu mama kurangkan masalah rambut gugur ni. Ingat, bila kita amalkan pemakanan yang sihat, badan kita pun akan sihat. Jadi kesuburan rambut kita pun akan bertambahlah. Tak gitu?


Mama Kesuntukan Masa Untuk Masak Sebab Bekerja? Ini Solusinya!

Bagi mama yang
menjadi surirumah tangga pasti sempat menyediakan juadah berbuka dan
sahur kan? Terutamanya yang tiada beranak kecil. Tapi bagi mama yang
bekerja pasti terkejar-kejar nak sediakan makanan terutamanya
hidangan berbuka puasa. Dengan kena hadap jem lagi masa on the way
balik. Nak ambil dan urus anak lagi. Aduhai rushing!
Lepas ni mama tak payah nak terkejar-kejar lagi dah sebab perkongsian dari Busseroa ni pasti dapat bantu memudahkan urusan mama. Yang pasti mama tak payah dah bangun awal pagi untuk sediakan hidangan sahur atau tak payah berkejaran di jalan raya lagi untuk balik sediakan hidangan berbuka. Malah siap boleh buat stok untuk seminggu lagi! Tapi kenalah dengan cara yang betul supaya makanan yang disimpan tu kekal berkhasiat dan selamat dimakan.
Sebelum tu mama kena tahu dulu 15 TIPS UNTUK SEDIAKAN DAPUR & RUMAH MAMA SEMPENA RAMADAN.

Cara Bekukan Makanan
Disebabkan ramai yang belum tahu cara untuk bekukan makanan, jadi saya nak share sedikit info yang saya tahu hasil bacaan saya.
Menurut coretan seorang doktor cara paling selamat untuk bekukan makanan ialah:
Bekukan terus selepas dimasak. Suam2 sikit dah boleh simpan.Bahagikan makanan tersebut ke dalam bekas kecil untuk sekali makan sahaja.Apabila makanan yang dibeku telah dipanaskan tidak selamat untuk dibekukan lagi.Jangan bekukan makanan yang baki/lebihan selepas dimakan. Mesti bekukan yang baru dimasak.Pilih bekas yang selamat untuk sejuk beku.
Info tambahan dari sumber² lain:
Jika stok makanan tersebut untuk 3-4 hari tidak perlu dibekukan. Memadai sekadar simpan di tempat sejuk sahaja.Makanan yang dibekukan dengan suhu yang sempurna boleh bertahan lebih dari sebulan.Untuk mengekalkan kesegaran makanan, bekukan makanan yang 3/4 masak serta pekat. Apabila dipanaskan nanti baru tambah air, sayur dan sebagainya.

Stok 3-4 hari tak
perlu dibekukan
Info gambar:
 Gambar lama. Saya selalu sediakan stok makanan untuk anak2 setiap kali saya ada urusan di tempat yang jauh. Jika sekadar 3-4 hari saya tidak bekukan. Jika lebih dari tempoh tersebut baru saya simpan di tempat beku. Saya tandakan “K” (kuah) supaya bibik tahu makanan perlu dipanaskan satu yang kering dan satu yang berkuah untuk setiap kali makan.
 Semoga bermanfaat.
 Terima kasih semua.
Sumber : Busseroa

Pesan Mama Siti
Ha..mudahkan?? Cara
macam ni sangat praktikal untuk mama yang bekerjaya atau ada anak
kecil tu. Lebih cepat dan jimat masa. Mama pun tak penat
terkejar-kejar pergi dan balik kerja lagi. Semoga perkongsian ni
dapat membantu memudahkan lagi urusan harian mama semua ye!


Anak Pengasuh Sengaja Hentak Kepala Si Kecil ke Lantai Sehingga Retak

Selalu kita dengar
isu pengasuh mendera anak majikan. Kali ini anak si pengasuh pula
sengaja hentak kepala anak majikan di lantai sehingga retak. Kejam
sungguh! Apa lah salah si kecil tu sampai tergamak pengasuh
perlakukan sebegitu? Kalau ye pun anak kecil tu tak nak diam perlu ke
hentak kepalanya? Allahu. Tak terbayang rasanya kesakitan yang
dilalui si kecil semasa ia berlaku.
Dewi Aleeya telah memuatnaik status di Faceboknya mendakwa kepala anaknya telah dihentak ke lantai dengan sengaja oleh anak pengasuh. Semoga perkongsian ibu ini mampu membuka mata mama supaya lebih berhati-hati dalam memilih pengasuh dan mengenali keluarga pengasuh.
“Ni mmg layak kne viral…jaga ank aku dlu sbb duit ko ttup semua ape yg jd.ank aku smpai kerap sakit x normal mcm bdk lain n tkot ngn org, trauma.bile kua msuk spital bru thu kesan2 dr retak dlu..”
“ko
dera hidup2 ank aku.wlaupn lmbt tahu tp Allah dh tnjuk kebenaran.tggu
blsn kt akhirat ye pmpuan!!x halal dunia akhirat duit slma ni aku
bg..layak kwn ngn binatang ko ni.”
Alasan mula-mula tak logik

 “Dulu ye kami amik jgn mudah maafkan sbb pk kecian n x thu kisah sebenarnya..tp bile kesannya jangka mase yg pnjg dan ni yg ko buat.ALLAHU bkn mudah nk terima..yg hadap bile tgk ank aku tnya knpe ank ko dewi mcm tu..knpe knpe knpe igt aku x sedih ke😢..die malu tp x pk perasaan aku kann..Allahu esk puasa istifar aku nk carut2 ni..”

Tips
Mencari Pengasuh Yang Baik
1)Tengok keadaan rumah pengasuh
Waktu first time datang rumah, masuk la tengok keadaan rumah. Tengok kebersihan rumah, sususan perabot. Kebersihan tu penting
2)Tengok anak-anak pengasuh
Kalau yang masih bersekolah dan tinggal dirumah, tengok attitude dan cara pecakapan dorg. kalau anak2 die datang salam, pengasuh akan ajar didikan yang sama dekat anak kite.
3)Berapa ramai anak jagaan pengasuh
Berapa ramai anak jagaan pengasuh, Kalau kurang dari 6 bulan tu pastikan sorang je. Sorang pengasuh boleh jaga dalam 3 orang sahaja. Ni Gov dah hadkan untuk pengasuh. kalau lebih pastikan pengasuh ada bantuan.
4)Jika suami pengasuh seorang smoker
Remind la untuk smoke diluar rumah. Anak dibawah umur 2 tahun ni mmg tak ckup imunisasi, senang terkena penyakit. Memang kena tegas sikit bab smoker ni. Pandai2 la discuss dengan pengasuh
5)Hantar seminggu awal sebelum mula kerja
Boleh la datang tengok2, tengok keadaan anak bersih ke tidak, selesa ke tidak. Kalau tak sesuai sekurang2nya ada masa lagi untuk cari pengasuh yang lain. Kenali pengasuh lebih awal, banyak spend masa dengan pengasuh.
6)Tanya
pengasuh jika dia biasa handle EBM
Jika pengasuh tak ada pengalaman, boleh la ajar. Nampak macam simple je handle EBM, tapi kalau telebih panas ke, telebih masa ke, EBM akan rosak.
7)Naluri seorang ibu tu penting
Kalau masuk je rumah, tengok muka pengasuh rasa senang je, rasa bahagia je. Means anak kite akan mendapat perasaan yang sama. If rasa gelisah, tak sedap hati boleh KIV dulu dan cari pengasuh lain. Mama kena lebih positi
8)Tanya rutin harian pengasuh
Kalau mama rasa rutin tu tak sesuai jika anak mama ada sekali rasanya mama dah boleh cari yang lain.
Jadi untuk mama yang nak cari pengasuh tu Mama Siti harap mama buat pilihan yang tepat ye supaya kejadian sebegini dapat dielakkan. Ini SOALAN-SOALAN YANG WAJIB DITANYA KEPADA BAKAL PENGASUH.

Semoga
bermanfaat!
 Sumber : Dewi Aleeya

Pesan
Mama Siti
Mama Siti tahu kejadian sebegini sedikit sebanyak buatkan mama jadi takut dan trauma nak hantar anak kepada pengasuh kan? Tapi disebabkan tuntutan kerja dan tiada siapa yang dapat tengokkan anak mama kena juga hantar kepada pengasuh. Apa-apa pun buatlah pilihan yang tepat supaya perkara sebegini tak akan terjadi pada anak mama. Semoga tips yang Mama Siti kongsikan tadi sedikit sebanyak dapat bantu memudahkan urusan mama.


7 Perkara Orang Luar Ditegah Lakukan Pada Bayi/Kanak-kanak Raya Ini

Musim perayaan merupakan musim yang paling menggembirakan umat Islam seluruh dunia. Masa raya inilah kita akan berkumpul sanak saudara untuk meraikan Hari Raya Aidilfitri yang indah. Namun, ada beberapa perkara yang sering menjadi kebimbangan buat para emak. Terutamanya Mama yang mempunyai anak kecil.
Sebagai seorang wanita yang memahami perasaan Mama yang lain, di sini kongsikan 7 perkara yang ditegah untuk orang luar apabila mendekati anak kecil. Perkara-perkara ini telah dikongsikan oleh Puan Siti Najihah Husin di laman Twitter beliau.

#1 Hanya Jauhari Yang Mengenal Manikam
“Act as if you 24 jam bersama baby tu. Apa pun mak dia buat, LET HER BE! DIA LEBIH TAHU ANAK DIA!”
Dalam erti kata lain, hanya mak anak tu sendiri yang mengenal anaknya. Jadi, jika ada teguran mahupun nasihat, anda sebagai orang luar jangan terlalu pentingkan diri hingga terlupa akan siapa mak si anak itu sebenarnya. Nak nasihat boleh, jangan lebih-lebih. Ingat, ‘hanya jauhari yang mengenal manikam’ – hanya saudagar permata yang lebih mengenali batu permata berbanding orang biasa.
#2 Kiss & Make up
Bukan lagu Blackpink dengan Dua Lipa tau! Tapi, sikap anda sebagai orang luar yang mudah peluk cium anak orang lain. Saya faham, anak-anak kecil sememangnya sangat comel. Walau comel macam mana pun, tolong jangan cium anak kecil tanpa mendapatkan persetujuan atau kebenaran si ibu bapa. Kuman daripada make up mungkin boleh mengjangkiti anak kecil.
“Kiss/touch the baby WITHOUT parents dia punya consent. You mungkin ada kuman/makeup in your skin. Benda tu akan jangkiti baby.”

Sumber: Twitter

#3 Bukan 3 Meter, tapi 10 KM!
“Smoker? STAY 10KM AWAY! Baby/kids sangat sensitif so kalau you nak rosakkan badan you, do ahead. But not the babies.”
Perkara ini ditujukan buat mereka yang merokok. Kalau kerajaan tetapkan jarak untuk mereka yang merokok di kedai makan sebanyak 3 meter, ibu ini pula sarankan anda jauhkan diri daripada anak kecil sebanyak 10 KM!
Saya sendiri setuju dengan amaran Puan Siti Najihah ini. Bau asap rokok di baju atau tangan tu akan kekal sehingga 2 jam lamanya! Jadi untuk si perokok, HARAP MAKLUM!

#4 Sharing is Caring? NO thanks!
“Simply offer any FOOD/DRINK tanpa persetujuan parents dia. Budak sekarang fragile. Mereka mungkin ada alahan yang you tak tau. SO JANGAN SIMPLY OFFER ANAK ORANG ANY FOOD. ESPECIALLY BENDA MANIS!”
#5 Cermin diri sendiri dulu please?
“Eh kenapa anak you yang ni putih yang tu gelap? – ***, kenapa muka you sebelum ni lawa now dah buruk?”
Lain orang, lain ragamnya, lain anak, lain personaliti dan sifatnya. Kadang-kadang tu ada je kita ni sebagai orang luar, nak komen lebih-lebih mengenai anak orang lain. Walaupun dalam nada bergurau, komen-komen mengenai fizikal dan keupayaan seorang anak kecil itu boleh memberi kesan kepada mental ibu bapa dan anak kecil itu sendiri.
#6 Awak siapa ya?
“If the kids really out of line, let the parents handle them. Not you simply pi pulas tangan/telinga anak orang. Who are you again?”
Kanak-kanak sememangnya nakal. Kita sebagai yang dewasa harus bersabar, bertolak ansur, dan mendidik mereka dengan cara yang betul. Walaupun anda berada dalam keadaan marah, mungkin anda boleh maklumkan pada ibu bapa kanak-kanak tersebut. Biar mereka sendiri yang menegur atau mendidik anak mereka.

#7 Ajaran mana tu?
“Babies kita kena ajar dia menangis so paru-paru dia berkembang” – dah kenapa you nak kena buat budak tu menangis out of no reason? Who are you? Doctor? No? STAY AWAY!”
Lagi sekali, jangan memandai nak buat itu ini dekat anak orang lain. Walaupun anda pernah terbaca mahupun pernah mendengar tips/nasihat daripada orang lain, adalah lebih baik untuk anda berbincang dengan ibu bapanya terlebih dahulu. Jangan suka hati je tau!
Demikian 7 perkara yang dikongsikan Puan Siti Najihah. KelabMama sangat setuju dengan apa yang dikatakan beliau. Untuk anda yang bukan ibu bapa kepada anak-anak kecil tersebut, sentiasa cuba untuk berhati-hati dengan anak orang lain. Kalau apa-apa terjadi pada si kecil itu, ibu bapanya sendiri juga yang susah. Bukan awak tau!


Ingatkan Tangisan Biasa, Rupanya Kaki Melecur Kena Plastik Sup Panas

Si ibu ingat tangisan anaknya biasa je rupanya kaki anak melecur kena plastik sup panas. Tak kiralah bagaimana cara kita dukung anak kita, sama ada pakai baby carrier atau stroller sekali pun, memang kita kena berikan 100% tumpuan kepada anak. Terutamanya kalau ada benda panas, seeloknya jauhkanlah dari anak-anak. Tanpa kita sedar atau perasan, macam-macam boleh jadi.
Seperti kisah yang berlaku pada wanita ini. Dia menyangkakan anaknya menangis sebab lain tapi lain pula yang terjadi. Semoga kisah ini dijadikan pengajaran kepada mama papa semua ye.

Second Degree Burn
Hari ini baru ada kekuatan nak bercerita. Pada 27 Mac 2019, Haffaz Musa bin Hazman, second degree burn. Ibu tak sangka sangat.
Pada malam tu, pergi ke pasar malam, pakai baby carrier. Lepas tu beli bihun sup. Masa tengah pegang tu, tiba-tiba Haffaz Musa menjerit. Masa tu dah agak plastik sup terlanggar kaki kot then terus bagi dekat ummi (my aunty).
Lepas tu jalan macam biasa pergi beli kuih neram. Masa tengah beli dia merengek. Pelik. Dah kenapa? Sekali angkat berkedut-kedut dah kaki dia kena sup panas dalam plastik. Bukan pecah atau tumpah terkena kaki dia, terus melecur macam ni.
Ya Allah masa tu ibu punya perasaan, Tuhan saja yang tahu, menangis-nangis sama naik dengan anak sampai orang suruh bertenang. Macam mana nak bertenang sebab jadi dekat anak sendiri. Sebab rasa diri bersalah sangat. Tiga hari tak makan sebab tak ada selera.
I’m so restless, sadness and desperate on that 3 days. Couldn’t accept this happen to my son and it’s my fault. Sorry Haffaz Musa, ibu tak sengaja sangat-sangat.
Langkah pertama jika melecur sebenarnya kena alirkan ke air paip di kawasan yang melecur selama 15 minit atau rendamkan untuk mengurangkan rasa panas dan bengkak. Jangan letakkan ais.
Jika kawasan sudah sejuk sapukan aloevera (optional lain jika di rumah) atau ssd cream atau antibiotic yang dibenarkan (order by doctor).

Berhati-hati
pergi pasar malam
Alhamdulilah pada  28 Mac 2019, wound totaly kering. Sebulan kaki berbalut dengan payah nak mandi, nak basuh berak. Tiap minggu pergi jumpa surgeon sebab followup kaki dia teralih aquacell sebab dia nak meniarap merangkak. Lepas tu tengah nak tukar rinkiplastis, dia boleh cabut aquacell yang doktor Lee tampal tu tanpa nangis. Ibu dah berdebar dah.
Lepas ni berhati-hati pergi pasar malam sambil pegang makanan tu, bahaya ada di mana mana. Apa-apa yang panas memang trauma sangat.
Terima kasih Dr Lee, Kak Lin Dr Lee melayan tca, nilam, A&E staff, suria tolong masa dalam klinik, Haris KMC, KMC staff, Koni & Alya datang tengok masa dekat, A&E staff, Zamrud team and my family sebab tolong dan ada di kala perlu. And my agen Ariff hantar sampai bilik siap .
Jadi sekarang ni siapa tahu nak pakai apa untuk pudarkan parut kalau boleh hilangkan parut lagi bagus. Ibu need help.
Alhamdulilah dari awal kena dengan berbalut sampailah sekarang dah ok Haffaz Musa sangat aktif dah siap merangkak merata  lagi. Happy mum.
Sumber: Marliyana Botbot
Pesan Mama Siti
Lepas kalau mama papa nak pergi pasar malam tak payah bawalah si kecil tu. Mana nak pegang barang lagi, dengan anak lagi. Kalau nak pergi pun mama kena selalu pantau keadaan anak mama. Kalau nak beli barang yang panas pastikan jauh dari anak atau minta orang lain yang pegangkan. Bila jadi perkara macam ni nanti mama juga yang susah.


Elakkan 6 Minuman Ini Ketika Berbuka Puasa & Sahur

Sebagai umat muslim yang berpuasa, kita harus bersedia dari segi mental dan fizikal untuk mengambil makanan yang lebih sihat dan bertenaga ketika sahur dan apabila berbuka. Tambahan pula dengan tempoh berpuasa seharian yang tidak sama di sesetengah negara.
Ada yang harus berpuasa sehingga 21 jam lamanya! Hal ini kerana kedudukan geografi dan jarak kedudukan dari garis waktu yang berbeza. Jadi untuk mengekalkan tenaga berpanjangan sewaktu berpuasa serta mengelakkan badan dipenuhi ‘angin’, anda harus elakkan enam minuman ini ketika waktu sahur mahupun berbuka.
MINUMAN YANG TIDAK DIGALAKKAN
#1 Minuman Berkafein

Minuman berkafein atau kopi sering menjadi pilihan utama di hari-hari biasa bukan? Namun, ketika bulan Ramadan, adalah tidak digalakkan untuk anda minum kopi ketika bersahur mahupun berbuka. Kopi sebenarnya boleh menambahkan lagi rasa haus dan dahaga. Oleh itu, tidak disarankan untuk anda mengambil kopi ketika waktu sahur.
#2 Teh
Teh juga mengandungi kafein, tetapi tidak terlalu banyak seperti kopi. Jika anda mengambilnya dalam kuantiti yang banyak, ia boleh memberi kesan diuretik pada badan kita. Kesan diuretik bermaksud, kita akan kerap membuang air kecil terutamanya jika kita sering minum air Teh. Diuretik juga akan melarutkan lebihan garam dan air dari tubuh badan kita, di mana boleh menyebabkan kita cepat haus dan menyahhidratkan badan kita.
#3 Minuman Manis
Walaupun seharian kita berpuasa dan ‘in need of sugar’ ketika berbuka, elakkan daripada mengambil minuman manis sebagai minuman berbuka. Sebaliknya, berbuka dengan buah kurma dan segelas air suam. Ini adalah lebih baik untuk badan anda serta mengembalikan hidrasi dalam badan.
#4 Susu Berlemak Tinggi

Susu sememangnya baik untuk kesihatan. Namun, elakkan daripada berbuka dengan susu, terutamanya yang berlemak tinggi. Minum susu ketika berbuka akan membuatkan perut kita lagi berangin dan mudah rasa mual atau loya. Lebih baik anda minum atau makan makanan yang lain terlebih dahulu sebelum anda minum sebarang jenis susu.
#5 Soda atau Minuman Bergas
Walaupun minuman bergas atau isotonik sangat menyegarkan serta cepat mengembalikan tenaga kita, ia sebenarnya hanya akan menambahkan angin dalam badan. Sama seperti susu, adalah lebih baik untuk anda minum air bergas selepas makanan atau minuman yang lain.
#6 Jus Oren atau Air Asam

Jus oren merupakan antara minuman yang berkhasiat untuk tubuh badan kita. Namun, elakkan daripada minum minuman ini untuk berbuka kerana ia boleh menyebabkan kita sakit perut.
Bukan tak boleh minum enam minuman ini untuk berbuka, tetapi adalah tidak digalakkan untuk Mama sediakan sebagai minuman utama ketika berbuka. Berbuka dengan makanan sunnah seperti kurma, dan banyakkan minum air masak ketika berbuka. Badan akan menjadi lebih bertenaga dan juga kembali hidrat.


Angkara Percaya Kata Kawan Bayi Nyaris Maut Terbelit Tali Pusat

Tanya
pendapat kawan boleh tapi seeloknya untuk dapatkan kepastian lebih
baik mama rujuk kepada yang pakar. Jangan sebab percaya kata kawan,
anak dalam kandungan nyaris maut. Inilah salah satu perkara yang
ditakutkan, terlilit tali pusat. Sebab tu pentingnya kiraan
pergerakan bayi dalam kandungan walaupun sudah di penghujung
trimester.
Semoga
kisah benar yang dikongsi bersama mama semua menjadi pengajaran dan
jangan sewenang-wenangnya percaya kata kawan kerana kita tak tahu apa
yang berlaku dalam kandungan kita. Jika mama rasa ada sesuatu yang
tak kena dengan kandungan mama, teruslah ke hospital.

KISAH
BENAR – CORD AROUND NECK X 3

Setiap
hari oncall, sudah biasa dengan ibu-ibu mengandung datang mengadu
baby kurang gerak. Dan selalunya ibu-ibu ni, jarang yang datang lepas
pukul 12 tengah malam.
Tapi, ada satu malam (awal pagi pukul 2), baru tengah tengok last round dalam labour suite sebelum nak masuk merehatkan mata. Staff nurse triage panggil, “CTG ada decel la doktor.”
Houseman present case, …….postdate…. reduced fetal movement…. last fetal kick at 5pm….no labour symptoms…..CTG memang ada longkang yang besar.Saya check bukaan pintu rahim, belum buka. Call boss, post for ceaserean section.
Bila dibuka rahimnya, nampak air ketuban kehijauan. Baby dah berak di dalam. “Meconium stain!” Saya inform Paediatric team yang sedang standby. Karung ketuban dipecahkan, dan saya cuba keluarkan baby. Ternampak tali pusatnya melilit 3 pusingan dengan ketat dileher baby. Ya Allah, entah apa akan jadi kalau ibu ini terlewat datang tadi.Satu je soalan saya kat ibu tu. Kenapa lambat datang puan?
 “Kawan saya kata memang normal baby kurang gerak bila dah cukup bulan, sebab ruang kat dalam sempit untuk dia gerak.”

Kata-kata
kawan lebih dipercayai daripada nasihat professional.

Anyhow,
ibu dan anak selamat. And that is our aim.

p/s:
Jangan plak malam ni gi banjirkan semua labour room untuk scan tali
pusat anak.

#DrUmmu
#MOjer

5
Perkara Yang Mama Kena Alert Kalau Bayi Kurang Gerak

1)
Bila kena kira gerakan bayi
Kalau mama selalu buat check up di klinik kerajaan, mesti nurse akan suruh mama mula kira gerakan bayi bermula sekitar minggu ke-28 kehamilan. Pergerakan bayi yang baik menandakan bayi dalam keadaan yang sihat. Manakala kalau bayi kurang gerak ia mungkin tanda-tanda awal bayi kurang sihat. Sekiranya ini berlaku baik mama terus jumpa doktor.

2)
Bayi bergerak berapa kali dalam sehari?

Setiap
bayi corak tidur dan keaktifannya berbeza jadi tiada ketetapan dalam
jumlah tendangan bayi mama. Tapi proses menandakan carta sedikit
sebanyak dapat membantu mama untuk faham corak gerakan bayi. Pada
awalnya memang agak kekok untuk rasa pergerakan bayi tapi lama
kelamaan mama sendiri boleh agak bila waktu bayi mama aktif bergerak.

3)
Cara kira gerakan bayi dalam kandungan

Selalunya
nurse di Klinik Kerajaan mencadangkan agar kiraan sehingga 10 kali
pergerakan yang mama kena catat setiap hari bermula jam 9 pagi.
Gerakan ni tak kiralah tendangan, gulungan, tumbukan atau pergerakan
dalam tempoh 12 jam.
Untuk pengetahun mama, semua pergerakan bayi akan dikira sebagai satu gerakan apabila bayi bergerak dalam jangka masa yang agak lama atau terhenti-henti. Maksudnya, kalau bayi mula bergerak, kemudian berhenti selama beberapa saat dan bergerak kembali, itu masih dikira satu pergerakan sahaja tau. Pergerakan seterusnya hanya akan dikira jika ia berlakuselepas 30 minit berikutnya.

4)
Macam mana kalau mama terlupa kira gerakan bayi?

Cuba
mama buat beberapa rangsangan ni untuk rasa pergerakan bayi mama.

Angkat kaki ke atas dan relaks. Bayi lebih mudah terjaga apabila anda duduk diam kerana semasa anda sibuk bergerak bayi mungkin tertidur kerana terasa seperti dibuai. Berbaring mengiring. Minum air / air yang sangat sejuk. Bayi anda mungkin dapat merasakan perubahan suhu dalam badan anda dan cuba untuk mengelak daripadanya. Buat bunyi bising, mainkan muzik, zikir, dan sebagainya. Cuba lihat tindak balas daripadanya.

5)
Risiko bayi kurang gerak

Lepas
dari tempoh 28 minggu, jika bayi kurang gerak itu perkara serius yang
mama kena ‘alert’. Bayi mama mungkin mengalami beberapa masalah
seperti :
 air ketuban bocor
 bayi dalam kandungan mengalami hipoksia (tali plasenta tak dapat mengalirkan darah yang penuh oksigen dan nutrien)
 bayi berhenti membesar
 bayi meninggal dalam kandungan
BACA LAGI : KEMATIAN JANIN DALAM KANDUNGAN MIMPI SEDIH YANG SUKAR DIHADAPI SEORANG IBU
 Sumber : Dr Ummu

Pesan
Mama Siti
Nak tanya pendapat kawan tu boleh tapi jangan terus percaya dan tak buat tindakan apa-apa. Lepas ni kalau ada yang tak kena dengan pergerakan bayi dalam kandungan mama lebih baik dapatkan penjelasan dari yang pakar ye.


15 Tips Untuk Sediakan Dapur & Rumah Mama Sempena Ramadan

Tanggungjawab seorang Mama sangat besar. Apabila masuk bulan Ramadan, Mama akan bertambah sibuk dengan aktiviti harian. Dalam pada kita ingin memperbaiki ibadah kita, Mama juga pasti sibuk memikirkan menu untuk berbuka dan bersahur. Itu tak masuk persiapan untuk raya lagi! Jadi, untuk memudahkan aktiviti harian Mama bulan puasa ini, KelabMama kongsikan 15 tips Ramadan khas untuk Mama!
#1 Kemaskan dapur.
Antara perkara yang paling penting Mama harus buat menjelang puasa ialah, kemaskan dapur! Bersihkan dan kemaskan dapur dan juga peti sejuk Mama sebersih-bersihnya. Buang semua bahan-bahan yang sudah tidak boleh digunakan lagi, dan bersihkan bekas-bekas simpanan. Jadi bolehlah Mama masukkan stok keperluan memasak yang baru. Sayur-sayur dan bahan-bahan yang baru juga akan jadi lebih segar, dan peti sejuk akan nampak lebih kemas.

Cuci ayam, ikan, daging dan bahan-bahan mentah yang lain setelah pulang dari pasar.Sediakan bahan-bahan utama untuk menumis dalam masa seminggu, seperti pes cili, bawang putih, bawang merah, bawang besar dan sebagainya.Sediakan jus kordial atau minuman yang mudah untuk diminum ketika berbuka, dan letakkan di dalam peti sejuk.
#2 Sediakan senarai barang untuk membeli-belah.
Sediakan senarai barang-barang yang diperlukan untuk masa sebulan – barang memasak, membuat kuih, air, dan juga keperluan untuk memasak semasa Hari Raya nanti. Beli barang yang memang diperlukan sahaja. Ingat, jangan membazir!
#3 Beli semua barang sekaligus.

Setelah selesai buat senarai barang-barang yang diperlukan, Mama boleh ajak encik Suami pergi membeli-belah semua barang-barang tersebut. Adalah disarankan untuk Mama beli barang tersebut pada waktu yang sama supaya masa Mama lebih jimat.
Walau bagaimanapun, jangan berlebihan ketika berbelanja! Beli barang kering yang memang diperlukan seperti beras, gula, garam, minyak dan sebagainya. Untuk barang basah pula, pastikan barang-barang tersebut sesuai untuk disimpan dalam jangka waktu yang lama.
#4 Label bahan-bahan yang ingin dimasak.
Setelah selesai cuci semua barangan basah seperti daging, ayam, udang dan sebagainya, Mama boleh simpan dalam bekas mengikut kadar yang diinginkan untuk satu hidangan dan kemudian, labelkan. Ini akan lebih memudahkan Mama apabila tiba waktu untuk masak!
#5 Tetapkan perkara yang lebih penting.
Tentukan perkara atau menu yang lebih penting untuk dilakukan terlebih dahulu. Kemudian baru fokus perkara yang tidak terlalu penting.
#6 Buat checklist atau reminder.
Checklist atau reminder ni khas untuk segala persiapan yang Mama harus lakukan ketika Ramadan serta menjelang Syawal. Mama akan lebih teratur dalam melakukan segala aktiviti yang ingin dilakukan.
#7 Tentukan menu yang ingin dimasak.
Dalam masa yang sama, Mama dinasihatkan untuk fikirkan menu yang ingin dimasak. Lebih baik untuk Mama fikirkan menu ketika membeli barang. Tetapkan menu yang ingin dimasak mengikut hari, dan sediakan bahan-bahan untuk memasak di ruang yang mudah untuk dicapai.
Sekiranya Mama sekeluarga tidak kisah dengan lauk ‘frozen’, Mama boleh sediakan beberapa lauk pada satu masa dan letakkannya di ruang sejuk beku. Mama hanya perlu ambil dan panaskan lauk tersebut apabila tibanya waktu untuk masak.
#8 Ringkas seringkasnya.
Untuk sahur, Mama boleh sediakan menu yang ringkas tetapi berkhasiat. Tak perlu meriah seperti waktu iftar, asalkan cukup khasiat dan untuk memberikan tenaga sepanjang waktu berpuasa.
#9 Lebihan makanan.
Sekiranya terdapat lebihan makanan selepas berbuka, jangan terus buang tau! Terutamanya untuk lebihan makanan yang masih belum disentuh. Mama boleh sedekahkan pada mereka yang memerlukan atau berikan kepada jiran-jiran.
#10 Lebihkan sayur-sayuran dan buah-buahan.
Apa kata untuk Ramadan kali ini, Mama kurangkan makan makanan yang berminyak dan manis? Sebaliknya, lebihkan makanan yang penuh nutrisi seperti sayur-sayuran hijau, buah-buahan sebagai pencuci mulut dan banyakkan air putih untuk kembalikan tenaga selepas berpuasa.
#11 Memasak sambil membersih.
Selepas berbuka, Mama pasti ingin ikut ahli keluarga berterawih bukan? Untuk memudahkan dan menjimatkan masa berkemas Mama, apa kata sambil Mama masak tu, Mama terus bersihkan dapur. Simpan dan cuci mana yang patut. Jadi Mama tak perlu ambil banyak masa untuk mengemas selepas berbuka.
#12 Sediakan jadual untuk sebarang janji temu.
Antara perkara yang paling dinantikan bulan Ramadan ialah iftar bersama. Dalam pada kita sibuk ingin berbuka bersama keluarga, kita juga menerima jemputan daripada ahli keluarga lain dan juga rakan-rakan.
Dalam pada itu, elakkan daripada menerima jemputan yang tidak memberi manfaat. Bulan Ramadan merupakan bulan yang sangat baik untuk kita lebih fokus dalam beribadah. Jadi adalah lebih baik untuk Mama sekeluarga hanya hadiri jemputan yang memberikan faedah.
#13 Sediakan menu Iftar yang ringkas.
Menjemput ahli keluarga yang lain untuk beriftar bersama merupakan antara saat-saat yang dinantikan apabila berpuasa. Malah, menjadi tuan rumah untuk iftar atau menyediakan makanan untuk berbuka beramai-ramai merupakan amalan yang baik. Walau bagaimanapun, ianya memerlukan tenaga dan masa yang banyak.

Apa yang Mama boleh lakukan ialah dengan merancang dan menyediakan menu iftar yang ringkas, mudah tetapi sedap! Sediakan bahan-bahan memasak sehari sebelum hari iftar dan dapatkan pertolongan suami atau anak-anak ketika memasak.
#14 Makan makanan yang sihat.
Makan makanan yang sihat dan berkhasiat semasa berbuka dan sahur dapat memberikan tenaga yang berpanjangan untuk bekerja dan beribadah. Berbuka puasa dengan 3 biji kurma, dan Mama boleh sediakan susu kurma untuk sahur. Anak-anak akan lebih bertenaga ketika berpuasa esoknya.
Elakkan makan makanan segera, makanan berminyak dan makanan berlemak kerana ianya boleh membuatkan anda lebih mengantuk dan berasa malas.
#15 Rehat!
Rehat dan tidur yang cukup amat penting untuk Mama kekal bertenaga sepanjang bulan puasa. Walaupun Mama mungkin sibuk menguruskan hal rumah dan kerja, Mama harus cuba untuk mendapatkan rehat yang cukup.
Ini merupakan antara 15 tips sempena bulan Ramadan yang bakal tiba beberapa hari sahaja lagi. Selain rumah akan nampak lebih cantik, kemas, dan teratur, persediaan Raya Mama juga akan jadi lebih sistematik. Selamat menyambut Ramadan dan semoga Ramadan kali ini lebih diberkatiNya berbanding tahun-tahun yang lepas!